ФОЛБИННИНГ ҚЎЛИДАН МАНСАБГА КЎТАРИШ КЕЛСА\nЧоп этилди: 21 декабрь, 2017\nOldingi maqola АҚИДА ИЛМИ МАКТАБИ ИШ БОШЛАДИ\nKeyingi maqola КОРРУПЦИЯ — ТАРАҚҚИЁТГА ҒОВ\nнега ўша ўринга ўзи чиқиб олмайди, ўғил-қизи ё бошқа қариндошини шу ерга жойлаштириб қўёлмайди?\nОрамизда турли фолбин, дуохон деб аталмиш кимсаларга ишонувчилар ҳам кўпчиликни ташкил этади. Ваҳоланки динимизда фолбинларга ишонишдан қаттиқ қайтарилган ва буни ширкка тенглаштирилган. Чунки фолбин ғайбни билишини даъво қилади, фолбинга борган эса бунга ишонади ва оқибатда иккиси ҳам оғир гуноҳкор бўлади.\nҚолаверса, жодугарни ҳам, фолбинларни ҳам фақат иблис бошқаради. Мустаҳкам ва равшан эътиқод бўлмагандан кейин турли бидъат, хурофот, афсона, сафсаталарга ҳам ишониб кетавериш кузатилади. Оқибатда битмас-туганмас мусибатларга дучор бўлинади.\nАсосан хасталиклар оғир кўтариш, зах-нам жойларда кўп ўтириш ва ғам-қайғу каби омиллар сабабли келиб чиқади. Улар тиббий йўл билан муолажа қилинади. Шу билан бирга, баъзи ҳолларда хасталик сабаби сеҳр бўлиши ҳам мумкин. Бундай ҳолатда беморни даволаш учун Қуръони карим ҳамда суннати Набавийдан ривоят қилинган дуоларга мурожаат этилади.\nБаъзи инсонлар эса дунёдаги барча муаммоларни фолбин ёки дуохонлар ҳал қилади, деб ўйлайди. Бўйи етган қизига совчи келмаётган оналар ҳам, кечаси уйқусида чўчиб кетадиганлар ҳам, бошқа турли дардларга чалинганлар, иши юришмай қолган тижоратчилар, бирор нарсасини йўқотиб қўйганлар, тузукроқ мансабни мўлжаллаган амалдор, қўли келмай қолган қиморбоз ҳам, хуллас, кўпчилик фолбин ҳамда турли дуохонлардан нажот кутади.\nҚизига совчи чиқмай фолбинга келган она ўша фолбин ёки дуохоннинг ўзи бева экани, оиласи бузилган ёки яқин кишиларида худди шу муаммо борлигини билмайди. Тузукроқ мансаб илинжида юрган амалдор, бу одамнинг қўлидан мансабга кўтариш келса, ўрнимга ўзи чиқиб олмасмиди ёки ўғлини, қариндошини кўтариб қўймасмиди, деб ўйлаб кўрмайди.\nФолбин, дуохон ва бошқалар эса келганларнинг ҳаммасини қабул қилиб, уларнинг бошини айлантиришда давом этаверадилар. Уларнинг кўплари жин урган шахслар бўлиб, ўзларидан инсонларга, жамиятга, эл-юртга тегаётган зарарни англаб етмайдилар. Ҳақиқатан ҳам жин теккани учун уларда баъзи нарсалар пайдо бўлиши мумкин. Лекин бу – касб қилиб олиниб, одамларнинг бошини айлантиришга ҳуқуқ берадиган фазилат эмас, балки даволашга муҳтож дарддир.\nАллоҳ таоло ўзи яратган барча мавжудот ва махлуқотнинг ҳолатини, ғайбий нарсаларини ёлғиз ўзи билади. Келажак ҳам, инсонларнинг тақдири ҳам фақат унга аён. Бу ҳақда Қуръони каримда бундай марҳамат этилади: “Ғайб (яширин сирлар) калитлари Унинг ҳузуридадир. Уларни Ундан ўзга билмас. Яна, қуруқлик ва денгиздаги нарсаларни (ҳам) билур. Бирор япроқ (узилиб) тушса (ҳам) уни билур. Ер зулматлари (қаъри)даги уруғ бўлмасин, ҳўлу қуруқ бўлмасин, (ҳаммаси) аниқ Китоб (Лавҳул-Маҳфуз)да (ёзилган)дир” (“Анъом” сураси, 59-оят).\nРивоятларда келишича, жин ва шайтонлар осмондан фаришталарнинг сўзларини ўғирлаб, кейин бу хабарларни Ердаги инсонларнинг шайтонларига, яъни турли усуллар билан фол очиб, ғайбни билишни даъво қилувчи фолбинлар, шайтон ва жинлар билан алоқага киришиб, хабарларни узоқ-юлуқ ҳолда етказар экан.\nИнсонлар ва жинларнинг ғайб илмини, сирларни билиш ҳақидаги даъволари ёлғондан бошқа нарса эмас. Ислом шариати бундай номақбул, ҳаром ишлардан мусулмонларни қатъий қайтаради. Аллоҳ таоло бундай марҳамат этади: “...Яна, бут-санамларга атаб сўйилган ҳайвонлар (гўшти) ва фол чўпларидан қисматингизни исташингиз (ҳам ҳаром қилинди)...” (“Моида” сураси, 3-оят).\nАллоҳ таоло марҳамат қилади: “Эй, имон келтирганлар! Албатта, май (маст қилувчи ичимликлар), қимор, бут-санамлар ва (фол очадиган) чўплар шайтоннинг ишидан иборат ифлосликдирки, ундан четланингиз! Шояд (шунда) нажот топсангиз” (“Моида” сураси, 90-оят).\nАллоҳ бандаларини ғайбий нарсаларни биламан деб даъво қилувчи фолбин, коҳинлар фитнасига учмасликка чақириш билан бирга, бу каби одамларнинг шайтонларига охиратда аламли азоблар тайёрлаб қўйгани хабарини беради: “Парвардигорларига кофир бўлган кимсалар учун жаҳаннам азоби бордир. Нақадар ёмон оқибат бу!” (“Мулк” сураси, 5-6-оятлар).\nҲазрати пайғамбаримиз Муҳаммад соллаллоҳу алайҳи васаллам бундай деганлар: “Кимки бир фолбин ҳузурига бориб бирор нарса ҳақида сўраса, кейин фолбин берган жавобга ишонса, ўша кишининг қирқ кун ўқиган намози қабул бўлмайди”.\nОиша розийаллоҳу анҳо айтдилар: “Одамлар Расулуллоҳ соллаллоҳу алайҳи васалламдан фолбинлар ҳақида сўрашди. У зот розийаллоҳу анҳу: “Улар ҳақ эмаслар”, дедилар. Улар: “Ё Расулуллоҳ, улар гоҳида шундай гапларни айтадиларки, у ҳақ бўлиб чиқади”, дейишди. Шунда Расулуллоҳ соллаллоҳу алайҳи васаллам шундай жавоб бердилар: “Бу ҳақ калимани жин ўғирлаб (ўғринча билиб) олади-да, уни дўсти (фолбин)нинг қулоғига қуяди. Фолбинлар эса унга юзта ёлғонни аралаштириб юборадилар”.\nСеҳр, яъни кўзбўямачилик, “иссиқ-совуқ” қилишлар ҳам ҳаром ва катта гуноҳдир. Сеҳр қилгани учун олинадиган ҳақ ҳам, шариатда тақиқланган ишни қилгани учун, ҳаром.\nАбу Мусо (розийаллоҳу анҳу) айтадилар: “Расулуллоҳ соллаллоҳу алайҳи васаллам дедилар: “Уч тоифа одам жаннатга кирмайди: “Маст қилувчи нарсага одатланиб қолган кимса, қариндош-уруғлар билан алоқани узган кимса ва сеҳрни тасдиқловчи кимса”.\nУламолардан Ибн Қудома: “Сеҳрни ўрганиш ва ўргатиш ҳаромдир. Илм аҳли ўртасида бу масалада хилоф йўқ”, деб таъкидлаган. Чунки айнан сеҳр ва фолбинлик каби иллатлар туфайли одамлар орасида фитна пайдо бўлиб, ака-ука, опа-сингил, қўни-қўшни, овсинлар ўртасига шубҳа-гумон аралашиб, оқибатда қариндош-уруғ, қўшничилик ришталарига путур етмоқда.\nШуни яхши билиб олиш лозимки, Аллоҳга сиғинмаган банда барибир нимагадир, кимгадир сиғинади. Аллоҳнинг тақдиридан рози бўлмаган банда кимнингдир сўзларидан рози бўлади ва ана шу сўзларга ишонади. Шунинг учун ҳам, Сарвари коинот (с.а.в.) фолбиннинг сўзини тасдиқлаган кишини диндан чиқади, деганлар. Шу биргина амал ила инсон кофир бўлиши мумкин.\nФолбин ва дуохонлар сабабли вужудга келаётган ноқулайликлар жуда кўп. Хусусан, уларнинг тахминий маълумотларига ишониш натижасида эр-хотинлар бир-биридан шубҳаланиб, оилавий ажримлар келиб чиқаяпти. Фолбинлар ака-ука, қуда-андалар, қўни-қўшнилар ҳамда ҳамкасблар орасига совуқчилик туширадиган, уларнинг бир-биридан юзкўрмас бўлишига олиб келадиган турли ёлғонларни, шубҳаю гумонларни айтишмоқда.\nФолбинга ишониб, касални ўтказиб юборганлар ҳақида ҳам тез-тез эшитамиз. Шифо талаб бўлиб фолбин ва дуохонларга борган беморларнинг уларнинг кўрсатмаси билан мозорларга атаб қўй, эчки ёки товуқ сўйишга ўхшаш ношаръий, гуноҳ ишларга ружуъ қўйиш ҳолатлари кўпайган.\nҚолаверса, фолбинлар “сeн сeҳрланган-сан”, “сeни кимдир ўқияпти ва сeҳрлаб қўйяпти”, “яқин вақтда сенга фалон-фалон кўнгилсизликлар етади” деган ёлғон сўзлар билан баъзи кўнгилчан инсонлар руҳиятига салбий таъсир кўрсатмоқда. Уйингдан дуо ва сеҳрларни тозалайман, деган бузуқ даъволар ҳамда товламачилик йўли билан баъзи ишонувчан инсонларнинг катта миқдордаги моддий бойликларини эгаллаб олиш ҳолатлари ҳам мавжуд.\nФолбин ва сеҳргарларга қатнаш натижасида кўплаб фойдали ишларни амалга ошириши мумкин бўлган инсонлар ўзларининг олтиндан қиммат вақтини фолбину дуохонларнинг эшигига беҳуда қатнаш билан ўтказмоқдалар.\nБу зарар жиддий ижтимоий зиддиятларга олиб боради. Бунинг энг кичиги – одамлар ўртасида душманлик руҳи, ишончсизлик тарқатишдир. Масалан, бир инсон фолбинга боши оғриётгани учун мурожаат қилди. Албатта, фолбин уни тиббий муолажага буюрмайди. У ўзининг содда мижозига: “Тўғри, мен ҳам сизни узоқдан кўриб, шу одамнинг боши оғриётган бўлса керак, деб ўйлаган эдим. Буни ўзингиз тасдиқлаб турибсиз. Энди биз бир ожиз одаммиз, ҳамма нарса яратганнинг ўзидан бўлади, келинг, бир кўриб қўяй-чи”, дейди-да, ўзига хос хатти-ҳаракатлар қилгач: “Сизга илму амал қилишибди. Ё қариндошларингиз ичида, ё маҳаллангизда, ё бўлмаса иш жойингизда сизга нисбатан ёмон ниятли кишилар борга ўхшайди. Тупроққа дам солиб сочган бўлишлари ҳам мумкин”, дейди. Шундан кейин боши оғриётган киши ҳаммадан шубҳаланиб, душман ахтара бошлайди. Ўзича чора-тадбирлар кўради. Натижада жамиятда ўзаро душманлик ва ишончсизлик ортиб боради.\nФолбинлик, сеҳргарлик ва мунажжимлик бир-бирига яқин нарсалар бўлгани учун ҳадиси шарифларда ҳам улар биргаликда зикр этилади. Деярли ҳар бир ҳадисда бундай инсонлар ва жамиятга нисбатан ўта зарарли бу маънавий жиноятлар катта гуноҳ, куфр ва ширк эканлиги қайта-қайта таъкидланади.\nФолбинга бориш Аллоҳнинг ғазабини келтирувчи амалдир. Аллоҳ таолонинг неъматига уни рози қиладиган амаллар билан эришилади. Шу сабаб фол, сеҳр деган иллатлардан йироқда бўлайлик, азизлар!\n№ 152 (15377) 21.12.2017


ФУҚАРОЛАР ДИҚҚАТИГА! » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » ФУҚАРОЛАР ДИҚҚАТИГА!\nВилоятимизда коронавирус инфекцияси тарқалишини олдини олиш мақсадида фуқароларимизни жамоат жойларига чиқмаслик, ўз ҳаракатланишини кескин чеклашлари, энг асосийси соғлиги билан боғлиқ зарурият бўлмаган ҳолларда тиббиёт муассасаларига бормасликларини ҳамда барча белгиланган қоида ва чекловларга амал қилишга чақирамиз.\nАгар зарурият бўлган ҳолларда Сиз уйингиздан чиқмаган ҳолда ҳудудий поликлиника ва тиббиёт муассасасига телефон орқали мурожаат этишингиз ёки 103 (тез тиббий ёрдам) хизматидан ҳам фойдаланишингиз мумкин.\nШунингдек, вилоят соғлиқни сақлаш бошқармасининг коронавирусга қарши кураш штабинининг узлуксиз ишловчи 72-226-19-03 рақамига мурожаат қилишингиз мумкин.\nЖиззах вилояти соғлиқни сақлаш


Ташкилотимиз хом ашёни импорт қилади. Уни божхонада олаётганда ҚҚС тўланган.\n2019 йилда ЯСТдан умумбелгиланган солиқларга ўтганда импорт хом ашёни божхонадан ўтказаётганда илгари тўланган ҚҚС ҳисобга олинадими?\n– Саволингизга ЎзР ДСҚнинг 6.12.2018 йилдаги 20-26632-сон жавобини олдик:\n«Солиқ кодексининг 218-моддаси 1-қисмига мувофиқ, бюджетга тўланиши лозим бўлган солиқ суммасини аниқлашда, агар бунда қонун ҳужжатларида белгиланган шартлар бажарилса, товарларни (ишларни, хизматларни) олувчи ҳақиқатда олинган ва (ёки) солиқ тўловчи томонидан ишлаб чиқарилган ҳамда ўз эҳтиёжлари учун фойдаланилган товарлар (ишлар, хизматлар) бўйича тўланиши лозим бўлган (тўланган) қўшилган қиймат солиғининг суммасини ҳисобга олиш ҳуқуқига эга.\nБунда Солиқ кодексининг ушбу моддаси 6-қисмига мувофиқ, умумбелгиланган солиқларни тўлашга ўтилганда ва (ёки) қўшилган қиймат солиғини ихтиёрий тўлашга ўтилган тақдирда, юридик шахс товарлар (ишлар, хизматлар)нинг қолдиқлари бўйича, шунингдек ушбу модданинг учинчи қисмида белгиланган талабларни ҳисобга олган ҳолда ўтилган пайтдан эътиборан қўшилган қиймат солиғи суммасини ҳисобга олиш ҳуқуқига эга бўлади. Шундай тартиб имтиёзлар бекор қилинганда, қўшилган қиймат солиғини тўлаш бўйича мажбурият юзага келган солиқ тўловчиларга нисбатан ҳам татбиқ этилади.\nБаён этилганлардан келиб чиқилса, Солиқ кодексининг 218-моддасида назарда тутилган тегишли шартларга риоя этилганда товарлар, хом ашё ва материаллар импорт қилинганда тўланган ҚҚС суммаси умумбелгиланган солиқларни тўлашга ўтилган ва (ёки) қўшилган қиймат солиғини ихтиёрий тўлашга ўтилган пайтдан бошлаб товарлар (ишлар, хизматлар)нинг қолдиқлари бўйича ҳисобга қабул қилиниши мумкин.\nОлинган товарлар (ишлар, хизматлар) ва тайёр маҳсулот бўйича тўланган ҚҚСни ҳисобга олишга келсак, солиқ қонунчилигига тегишли ўзгартиришлар киритилгандан кейин қўшимча ахборот берамиз».\nАсосий фаолиятимиз – улгуржи савдо. 2019 йил 1 январдан ЯСТдан ҚҚС тўлашга ўтдик. ҚҚС тўлашдан озод қилинган товарни импорт қиламиз.\n1. ҚҚС тўлашдан озод қилинган товарлар бўйича ҳисобланган, бироқ тўланмаган ҚҚС импорт қилиш чоғида ҳисобга олинадими?\n2. Қандай проводкалар берилади?\nКорхона ҚҚС тўловчиси ҳисобланса, импорт қилинадиган товарлардан солиқ солинадиган оборот мақсадида фойдаланса, импорт қилиш чоғида тақдим этилган ҚҚС бўйича имтиёз эса мақсадли бўлса, сиз уни ҳисобга олишга ҳақлисиз.\nБюджетга тўланиши лозим бўлган қўшилган қиймат солиғи суммасини аниқлашда товарларни (ишларни, хизматларни) олувчи ҚҚС суммасини ҳисобга олиш ҳуқуқига эга, агар бунда қуйидаги шартлар бажарилса:\n● товарларни (ишларни, хизматларни) олувчи ҚҚС тўловчи бўлса;\n● товарлардан (ишлардан, хизматлардан) солиқ солинадиган оборотлар, шу жумладан ноль даражали ставка қўлланиладиган оборотлар мақсадида фойдаланилса;\n● олинган товарларга (ишларга, хизматларга) етказиб берувчи томонидан ёзилган ҳисобварақ-фактура ёки ҚҚС алоҳида ажратиб кўрсатилган бошқа ҳужжат мавжуд бўлса;\n● товарлар импорт қилинганда ҚҚС бюджетга тўланган бўлса. Агар импорт қилинган товарлар бўйича солиқни бюджетга тўлашдан озод этиш тарзида бўшаган маблағларни аниқ мақсадларга йўналтириш шарти билан имтиёз берилган бўлса ҳам ҚҚС ҳисобга олинади (Солиқ кодексининг 218-моддаси).\nСолиқ ва божхона имтиёзлари мақсадли ва мақсадсиз бўлади. Яъни хўжалик юритувчи субъектларга бўшаётган маблағларни мақсадли вазифаларни бажариш учун йўналтириш шарти билан ёки бўшаётган маблағларни мақсадли ишлатиш назарда тутилмаган ҳолда берилади.\nСолиқлар ва божхона имтиёзлари бўшаётган маблағларни мақсадли вазифаларни бажариш учун йўналтириш шарти билан берилганда солиқлар, божхона ва мажбурий тўловларни бюджетга ҳисоблаб ёзиш қонун ҳужжатларига мувофиқ умумбелгиланган тартибда амалга оширилади.\nБунда божхона божи, акциз солиғи, ҚҚС ва ҳоказо турлари бўйича ҳисобланган божхона тўловлари суммалари божхона юк декларациясининг 47 ва «В» устунларида кўрсатилади. БЮДда улар имтиёз берилганлиги сабабли бюджетга тўланмайди деган белги қўйилади. Солиқ имтиёзлари берилган, бюджетга ҳисобланган солиқлар ва мажбурий тўловлар бўйича ҳисоб-китоблар, тўловчи рўйхатга олинган жойдаги солиқ органларига белгиланган шакллар ва муддатларга мувофиқ тақдим этилади. Маҳсулот (товар, ишлар, хизматлар) ва бошқа активлар реализация қилинаётганда солиқ солинадиган оборотга ҳисобланган ҚҚС (ҚҚС тўловчилар учун) ва акциз солиғи (акциз тўланадиган товарлар (маҳсулотлар) сотилганда) суммаси ажратилган ҳолда ҳисобварақ-фактура ёзилади.\nТоварни импорт қилиш чоғида ҚҚС бўйича имтиёз мақсадли фойдаланиш шарти билан берилган бўлса, корхонангиз учун ҳисобга олиши мумкин.\nАкс ҳолда, имтиёзлардан мақсадли фойдаланиш назарда тутилмаган бўлса:\n● солиқлар ва мажбурий тўловлар ҳисобланмайди ва маҳсулотлар (товарлар, ишлар, хизматлар) харид қийматига киритилмайди;\n● улар бўйича имтиёзли ҚҚС ҳисобга олинмайди (АВ томонидан 2.04.2005 йилда 1463-сон билан рўйхатдан ўтказилган Низом).\nТоварларни импорт қилиш чоғида ҚҚС бўйича мақсадли имтиёзларни ҳисобга олишга доир қуйидаги проводкалар берилади (1463-сон Низомнинг 8-банди):\nТМЗ импорт қилинганда ҚҚС ҳисобга олинди\n4410-«Бюджетга солиқлар ва бошқа мажбурий тўловлар бўйича аванс тўловлари (турлари бўйича)» – солиқ ва божхона имтиёзлари\n6410-«Бюджетга тўловлар бўйича қарз (турлари бўйича)» – импорт қилиш чоғида ҚҚС бўйича ҳисобланган солиқ имтиёзлари\nТМЗ импорт қилинганда ҚҚС ва акциз солиғини тўлашдан озод қилиш натижасида бўшаган маблағлар суммаси акс эттирилди\n6410-«Бюджетга тўловлар бўйича қарз (турлари бўйича)» – импорт қилиш чоғида ҚҚС ва акциз солиғи бўйича ҳисобланган солиқ имтиёзлари


36 ёшли хонанда ва актриса Динейра турмушга чиқди - Zamin.uz\nХонанда ва актриса Динейра (Динара Ҳасенова) 12 апрель куни турмушга чиқди. Унинг висол оқшоми пойтахтдаги ресторанлардан бирида яқинлари ва дўстлари қуршовида нишонлади.\nМаълумот учун, Динейра тахаллуси остида ижод қилувчи хонанда Динара Ҳасенова 1985 йил 21 июль куни Навоий вилоятида таваллуд топган. У Тошкент давлат иқтисодиёт университетини тамомлаган. Санъатга бўлган қизиқиш уни қўшиқчилик соҳасига етаклаган.\nХонанданинг 2007 йилда ижро этган «Алвидо», 2008 йилда ижро этган «Рақсга тушгин» қўшиқлари унга омад олиб келади. Айниқса, таниқли хонанда Шоҳруххон билан куйлаган «Манзиллар» деб номланган дуэти уларнинг хит қўшиғига айланган.\nШунингдек, Динейра фаолияти мобайнида Зебо Наврўзованинг «Ёр-ёр қани?», «Бахт излаб» фильмларида суратга тушган. У Нозим Тўлахўжаевнинг «Висол» фильмида Адиз Ражабов билан бирга бош ролни ижро этган. «Замин» янгиликларини «Вконтакти»да кузатиб боринг\nЯнгиликлар » Маданият » 36 ёшли хонанда ва актриса Динейра турмушга чиқди


Категория: Уламолар Шайх Муҳаммад Содиқ Муҳаммад Юсуф (ҳафизаҳуллоҳ)\nАвтор: Фиқҳ.Уз Опубликовано 22 Апрель 2014 Печать E-mail Шайх Муҳаммад Содиқ Муҳаммад Юсуф хазратлари 1952-мелодий сана 15-апрел куни Ўзбекистон Республикасининг Андижон вилоятида таваллуд топганлар.Ўрта мактабни тугатгач, Бухоро шаҳридаги «Мир Араб» мадрасасига ўқишга кирдилар. Сўнгра Тошкентдаги имом Бухорий номли Ислом олий маъҳадида таҳсилни давом эттирдилар. Олий маъҳадни битиришлари биланоқ «Совет шарқи мусулмонлари» журналида ишладилар.\nКатегория: Уламолар Муҳаммад Тақий Усмоний (ҳафизаҳуллоҳ)\nАвтор: Фиқҳ.Уз Опубликовано 21 Апрель 2014 Печать E-mail Қози Муҳаммад Тақий Усмоний ибн Шайх, муфтий Муҳаммад Шафеъ ибн Шайх Ёсин ибн Халифа Таҳсин Али ибн Миёнжий ҳофиз Каримуллоҳ ибн Миёнжий Хайруллоҳ ибн Миёнжий Шукруллоҳ ҳазратлари 1362-ҳижрий, 1943-мелодий санада Ҳиндистоннинг Саҳорнафур вилоятига қарашли Дейбанд қишлоғида таваллуд топдилар. Ҳинд тилида Миёнжий деган сўз муаллим, деганини билдиради. У кишининг силсилалари Усмон ибн Аффонга бориб тақалади.\nКатегория: Уламолар Ваҳба аз-Зуҳайлий\nАвтор: Фиқҳ.Уз Опубликовано 20 Апрель 2014 Печать E-mail 1932-мелодий йили Дамашқнинг Дияри атийя шаҳарчасида дунёга келдилар. Оталари Қуръони каримни тўлиқ ёд олган, Қуръонга қаттиқ амал қилувчи, набавий суннатга ошиқ, деҳқончилик ва тижорат билан шуғулланувчи зот эдилар. Ваҳба аз-Зуҳайлий оилалик ва беш фарзанднинг отасидирлар. Фарзандларнинг охиргисидан ташқари бошқа ҳаммалари университетни тамомлашган. Охирги кенжа фарзанд эса ўқиш ярмида.Ваҳба аз-Зуҳайлий бошланғич мактабни туғилган маконларида тамомладилар.\nКатегория: Уламолар Қозилар\nАвтор: Ҳамидуллоҳ Беруний Опубликовано 20 Апрель 2014 Печать E-mail Абу Ҳанифа Имом Аъзам (р.ҳ.)нинг шогирдлари ичида ўн тўрт нафари қози ал-қузот ва оддий қозилар бўлганлар. Ҳанафийлик мазҳабининг ривожланиши, исломий мамлакатларга тарқалишида мана шу қозиларнинг ҳиссаси катта бўлгани шубҳасиз. Улар қуйидагилардир:1)Абу Юсуф Яъқуб ибн Иброҳим ал-Ансорий (731-798). Абу Ҳанифа (р.ҳ.)нинг бош шогирди. У 166/782 йилдан бошлаб Бағдодда ўн олти йил бош қози бўлиб турган. У ислом тарихида илк қози ал-қузот бўлган ҳанафий олимидир.\nКатегория: Уламолар Фахруддин Қозихон ва унинг илмий мероси\nАвтор: Акмал Икромжонов Опубликовано 20 Апрель 2014 Печать E-mail Мовароуннаҳр фиқҳ илми тарихида X —XIII асрлар буюк фақиҳлару мужтаҳид алломалар даври деб эътироф этилади. Бу даврда ҳанафий мазҳабида ёзилган имом ас-Сарахсийнинг " ал-Мабсут", имом Бурҳонуддин Маҳмуднинг “ал-Муҳит ал-Бурҳоний", Бурҳонуддин ал-Марғинонийнинг “ал-Ҳидоя , имом Заҳируддин ал-Марғинонийнинг " ал-Фатово аз-заҳирия" каби йирик асарлари ҳозирга қадар ислом ҳуқуқшунослиги ва ҳанафийлик мазҳаби ривожида мўътабар манбалар сифатида қадрланиб келмоқда.\nКатегория: Уламолар Муҳаммад Шайбоний\nАвтор: Абу Муслим Опубликовано 21 Март 2013 Печать E-mail Муҳаммад Шайбоний, тўлиқ исми Абу Абдуллоҳ Муҳаммад ибн ал-Ҳасан (749-805) -фақиҳ, мусулмон ҳуқуқшунослигини бир тизимга солиб, тартиб берувчилардан бири. Восит ш.(Ироқ)да мавло оиласида туғилган.\nСтраница 1 из 2 В началоНазад12ВперёдВ конец About JA Fubix\nСайт бошиTop Players


COVID-19 забтига олган Ҳиндистон шифохоналарида жой қолмади\n19 май 2022, Тошкент вақти: 16:18\nКоронавирус бемори Нью Деҳлидаги Гуру Тег Баҳадур шифохонасида навбат кутмоқда- Ҳиндистон, 23 апрель, 2021\nҲиндистонда COVID-19 инфекциясига чалинган беморларга тўлган касалхоналарда кислород баллонлари тақчиллиги юзага келди. Мамлакат ҳукумати шифокорларнинг огоҳлантиришларига қарамай, етарлича ҳозирлик кўрмагани учун танқидга учради.\nҲиндистон сўнгги ҳафтада кундалик коронавирус юқтиришлар сони бўйича дунё миқёсида рекорд ўрнатди. Сўнгги 24 соат ичида 352,991 та вирус юқтириш ҳолати қайд этилди. Бу билан мамлакатда вирусга чалинишларнинг умумий сони 16 миллиондан ошди. Соғлиқни сақлаш вазирлиги сўнгги 24 соат ичида 2812 одам нобуд бўлганини маълум қилди. Расмий маълумотларга кўра, Ҳиндистонда бугунга қадар 189, 544 киши бу касалликдан вафот этди.\nҲукумат шифохоналарга тиббий кислород етказиб беришни жадаллатиш учун махсус экспресс поездларни, ҳаво кучлари самолётлари ва танкерларни ишга солди, кислородга солинадиган божхона солиқларини бекор қилди. Аммо қарийб 1,4 миллиард одам яшайдиган мамлакатда вазият оғир бўлиб қолмоқда. AP агентлигининг хабар беришича, шифохоналарда ўрин қолмаган, кислород таъминотида йирик муаммолар юзага келган.\nПойтахт Деҳлидаги йирик Batra касалхонаси директори доктор Судҳаншу Банката маҳаллий телеканалга берган интервьюсида:\n«Ҳар бир касалхонада (кислород) тугаяпти. Кислород қолмаяпти», - деди.\nШанба куни Деҳли олий суди инфекциялар сони кескин кўпаётганини «цунами» деб атади ва фавқулодда кислород етказиб бериш чора-тадбирларига тўсқинлик қиладиган ҳар қандай киши «осилиши» ҳақида огоҳлантирди. Кейинги кунларда маҳаллий ҳокимият кислород олиб кетаётган танкерларни ўз назоратидаги касалхоналарга йўналтираётгани ҳақида хабар тарқаган эди.\n«Дунё аҳолисининг 18 фоизи яшайдиган мамлакат коронани самарали равишда чеклаш орқали инсониятни катта фалокатдан қутқарди», - деган эди Моди ўшанда.\nПуна шаҳридаги Ҳиндистон Илмий таълим ва тадқиқот институтида иммунитет тизимини ўрганиб келаётган доктор Винита Балнинг айтишича, Ҳиндистондаги кислород танқислиги замирида ҳолатлар камайиб бориши ортидан юзага келган бепарволик ётибди.\nВирус ўтган йили Ҳиндистонга илк маротаба кириб борганида Моди бир неча ой давомида бутун мамлакат бўйлаб кескин карантин чораларини жорий қилди. Аммо ҳукумат кенг молиявий қийинчиликлар фонида чекловларни юмшатди.\nМоди, ички ишлар вазири Амит Шоҳ ва мухолифатдаги сиёсатчилар жорий ойда аҳолиси кўп бўлган бешта штатда оммавий сайлов раллиларини ўтказдилар. Уларда қатнашган минглаб одам на ниқоб тақди, на ижтимоий масофа сақлади.\nБундан ташқари, диний раҳбарлар ва юз минглаб диндор ҳиндулар ўтган ой йирик Кумбха Мела фестивали муносабати билан Ҳиндистон шимолидаги Хардвар шаҳрида Ганг дарёси соҳилида тўпланишди.\nЎтган ҳафта Олий суд Моди ҳукуматига коронавирусга чалинган беморларни даволаш учун кислород ва зарур дори-дармонларни етказиб бериш бўйича миллий режани ишлаб чиқишни буюрди. Ҳукумат шанба куни вакциналар, кислород ва бошқа кислород билан боғлиқ ускуналар уч ойга божхона тўловларидан озод қилинишини маълум қилди.\nМоди тузган фавқулодда ёрдам фонди январь ойида мамлакатдаги соғлиқни сақлаш муассасаларида 162 кислород ишлаб чиқарадиган пунктларни ташкил этиш учун тахминан 27 миллион доллар ажратган эди. Орадан уч ой ўтгач, атиги 33 та бундай пункт ташкил этилган.


26 май 2022, Тошкент вақти: 19:30\n28 июль куни президент Шавкат Мирзиёев янги таҳрирдаги “Судлар тўғрисида”ги қонунни имзолади.\nАдвокатларга кўра, янги ўзгаришлар фақат техник характерга эга бўлиб, суд тизимида моҳиятан ҳеч қандай ўзгариш ясамайди.\nЯнги таҳрирдаги “Судлар тўғрисида” ги қонун 28 июль куни “Халқ сўзи” нашрида эълон қилинди ва ўша куннинг ўзидаёқ кучга кирди.\nҚонун лойиҳаси Олий Мажлис Қонунчилик палатаси томонидан 15 июнда, Сенат томонидан эса 28 июнда маъқулланган эди.\nТаниқли адвокат Сергей Майоров “Судлар тўғрисида”ги қонунининг янгиланиши натижасида суд тизимида моҳиятан ўзгаришлар бўлмаганини таъкидлайди. Адвокатга кўра, ўзгаришлар фақат техник характерга эга:\n“Янги қонуннинг мазмунини тушунтириб берай: Унинг икки функцияси бор. Биринчиси суд қонунчилигини Конституцияга мослаш. Ўтган йили Конституцияга суд тизимига оид бир қанча ўзгартириш киритишди. Лекин бу ўзгаришларни “Судлар тўғрисида”ги қонунга киритишмаган эди. Ҳозир шу ўзгаришлар қонунга киритилиб, у Конституцияга мосланди, холос. Иккинчи функцияси, суд тизими структурасига оид. Судлар тузилмаси, турлари нимадан иборатлиги билан боғлиқ суд тизимидаги ташкилий-таркибий ўзгартиришлардан иборатдир”.\nАдвокат Руҳиддин Комилов ҳам янги таҳрирдаги қонуннинг ўзгаришларини санар экан, буни “судлар схемасини акс эттирган қонун” дея атайди:\n“Ўтган йили янги судлов системаси жорий этилди. Масалан, тумандаги маъмурий судлар бекор қилиниб, улар туманлараро маъмурий судларга айлантирилди. Кейин Тошкент шаҳри ва вилоятларда маъмурий судлар ташкил этилди. Кейин хўжалик судлари иқтисодий судларга айлантирилди. Шулар ҳозир янги қонунда ўз аксини топган. Шу судларнинг ваколатлари, коллегиялари, Олий суд пленуми, раёсатлари кўриб чиқилган. Бир сўз билан айтганда, бу судларнинг схемасини ўзида акс эттирган қонун бўлди”.\nҚонунни шарҳлаган маҳаллий матбуот эндиликда барча судларда ишлар очиқ кўрилиши, фақат айрим ҳолатлардагина ишларни ёпиқ суд мажлисида кўриб чиқилишига эътибор қаратган. Қонунда белгиланган ҳоллардагина судни ёпиқ ўтказишга рухсат берилиши қайд қилинган.\nАдвокат Майоров икки йил аввал БМТнинг судьялар ва адвокатлар мустақиллиги масалалари бўйича махсус маърузачиси Диего Гарсия-Саянга мурожаат йўллаб, жиноят ишларини махфийлаштириш, ишни “ёпиқ суд”га айлантириш ҳолатларидан шикоят қилганди.\nМайоров қонун янгилангани билан эски услуб сақланиб қолганини айтади:\n“Суд тизимимиздаги энг жиддий нуқсон бу - ишнинг махфийлаштирилиши билан боғлиқ. Тергов органлари, прокуратура ва судлар жуда осонлик билан ҳар қандай ишни “махфий” деб эълон қилиши мумкин. Натижада айбланувчи ва ҳимоячиларининг қўл-оёғи кўринмас ип билан боғланади ва улар ўзларини тўлиғича ҳимоя қилишдан маҳрум бўлади. Ишнинг махфийлаштирилиши хоҳ дастлабки тергов босқичида бўлсин, хоҳ материаллар билан танишув босқичида, адвокатларга жиноят иши ҳужжатларидан нусха бермаслик учун асос бўляпти. Одатда кимнидир шунчаки жағини ёпиш учун ишни “махфий”лаштириб, қутилиб қолишади”.\nЯнги таҳрирдаги қонунда суд иштирокчилар ва ОАВ вакиллари суд мажлисини фотосуратга олиши, видео ва аудио ёзувни амалга ошириши мумкинлиги қайд қилинган. Бироқ, бу қонунда белгиланган тартибда амалга оширилиши таъкидланган ва бу тартибнинг ўзи ушбу қонунда баён қилинмаган.\nЯнги тартибга кўра, судьялик лавозимига номзодларга қўйиладиган талаблар кучайтирилган. Судьяларнинг интизомий жавобгарлиги ва уларнинг ижтимоий ҳимояси батафсил акс эттирилган.\nЭндиликда судьяларнинг шахсий хавфсизлигини таъминлаш мақсадида уларга қонун ҳужжатларида белгиланган тартибда ўқотар қурол берилади.\nЯнги таҳрирдаги қонунгага кўра, судьяларга уй-жой олиш ва ижарага олинган турар-жой бинолари учун компенсация олиш имконияти берилади.\n2019 йил сентябрида Ўзбекистонга ташриф буюрган БМТнинг суд ва адвокатлар мустақиллиги бўйича махсус маърузачиси Диего Гарсия-Саян мамлакат суд-ҳуқуқ тизимининг мустақиллиги масаласида жиддий қийинчиликлар ва муаммолар бор эканини айтган эди.\nУнга кўра, суд мустақиллигига энг биринчи жиддий тўсиқ коррупция бўлмоқда.\nМахсус маърузачининг фикрича, бу каби тўсиқларни бартараф этиш учун ҳукумат ислоҳотлар жараёнини тезлатиши, “суд ҳокимиятининг мустақиллигига эришиш ҳаракатларига таҳдид солаётган амалиётга чек қўйиши” лозим.\nБундан ташқари Диего Гарсия-Саян “Ўзбекистон жазосизликка қарши курашиш учун керакли тергов ва суд процедураларини жорий этиши лозим”лигини таъкидлаган.\nБМТ маърузачиси Ўзбекистон суд тизимида жиддий муаммолар бор эканини айтди


Бош саҳифа - Joyce Meyer Ministries - Uzbek\nКундалик ҳаётдан завқ олинг\nТинчликнинг пайида бўлинг\nТингланг – энг кўп сотилган китоблар муаллифи Жойс Майердан ҳаётингиздан завқланиб яшашга ундайдиган материаллар\n«Бизнинг Осмондаги Отамиз» ибодати 2-қисм\n«Бизнинг Осмондаги Отамиз» ибодати 1-қисм\nИмонлига муносиб тарзда курашинг\nМЕН УЛАРНИ СЕВИШИМНИ АЙТ\nАгарда сиз бу дунёдаги ягона инсон бўлганингизда ҳам, У барибир сиз учун Ўз жонини қурбон килган бўларди. У сиз учун ҳамма азоблардан ўтган бўларди. Исо сиз учун ўлди, чунки У сизни севади ва бу севги абадийдир.\nМуваффақиятли ибодатнинг шартлари\nИбодатнинг қудрати қанчалик буюк бўлмасин, унинг йўлларида тўсиқлар юзага келиши мумкин.\nЭҳтимол, сиз мақтов, сажда ва миннатдорликка ибодат сифатида қарамагандирсиз,\nМўъжизалар яратадиган ибодат\nИбодат бутун борлиқда тенгсиз ва қудратли куч манбаидир.\n© 2022 Муаллифлик ҳуқуғи Барча ҳуқуқлар ҳимояланган


Ушбу сўз лотин тилидаги “пнззю “ феълидан олинган бўлиб “юбориш”, “вазифа топшириш”, миссионерлар эса “вазифани бажарувчи” деган маъноларни англатади. Жумладан , ҳар йили қайта нашр этиладиган “ шогШ Воок” (• жаҳон китоби ) энсиқлопедиясида “Миссионерлар бирор диний гуруҳ томонидан бошқаларни ўз динига тарғиб қилиш ва киритиш учун юборилган инсон ”, -деган фикр қайд этилган. 2005 йилда Москвада нашр этилган “Кирил ва Мефодийнинг катта энциклопедияси” да эса “Миссионерлик бирор диний бирлашма вакилларининг ўз эътиқодини бошқа дин вакиллари орасида ёйиш ҳаракати ”, -деган таъриф келтирилган. Демак, миссионерлик — бир динга эътиқод қилувчи халқлар орасида бошқа бир динни тарғиб қилишни англатади. Миссионерлик билан бир қаторда прозелетизм ҳақида ва унинг моҳияти нима эканлигини билиб олишимиз ҳам зарур бўлади.\nПрозелитизм — тўғридан-тўгри бирон бир динга ишонган фуқарони ўз динидан воз кечишга ва ўзга динни қабул қилишга қаратилган ҳаракатларни англатади. У ўз моҳиятига кўра миссионерликнинг таркибий қисми ҳисобланади. Прозелитизм келтириб чиқараётган салбий оқибатларни айрим ҳаётий мисолларда ҳам кўриш мумкин. Хусусан, бизга қўшни бўлган айрим давлатларда христиан динини қабул қилган кишилар вафот этганда жасадни қабристонга қўйиш билан боглиқ муаммолар келиб чиқмоқда. Майитнинг мусулмон ота-оналари ўз фарзандларини христиан мазорига дафн этишни хоҳламаганлари, мусулмонлар эса христиан дини вакили жасадини ўз мусулмон биродарлари ётган жойга қўйишни истамаганликлари натижасида келишмовчиликлар юзага келмоқда.\nМиссионерларнинг бу ишлардан кўзлаган мақсадлари нима? Уларнинг режаси азалдан мусулмон бўлиб келган, яъни мафкураси, урф-одати, бутун бошли маънавий тарихи бир хил бўлган, аслида мамлакатимизнинг куч- қудратини ташкил қиладиган бирдамликни, халқимизнинг юрагини\nпарчалаш, заифлапггириш, пароканда қилиш ва турли — туман сиёсий ва иқтисодий босимлар билан ўз ҳолимизча яшашга йўл қўймаслликдир. Миссионерлик фаолияти мафкурамиз учун ёт унсургина бўлиб қолмай, балки маънавиятимиз ривожи учун ҳам жиддий тўсиқдир.\nАллоҳ таоло мустақил Узбекистонимизнинг тинч ва обод бўлишида Узи мададкор бўлсин.\nИмом Фахриддин ар-Розий ўрта махсус ислом билим юрти маънавият ишлари бўйича мудир муовини Рахимов Учкун\nPrevious Post:ИСЛОМ БУ ТИНЧЛИК ДИНИДИР\nNext Post:ТАҲДИД НИМАЛИГИНИ БИЛАСИЗМИ


30:39 Мухаммад Содик | Коран\n← 30:38 Мухаммад Содик\n30:40 Мухаммад Содик →\n30:39 Мухаммад Содик\nОдамлар моллари ичида зиёда бўлсин, деб рибо учун берган молингиз Аллоҳ ҳузурида зиёда бўлмас. Аллоҳнинг юзини кўзлаб берган закотингиз эса, бас, ана ўшалар, бир неча баробар қилиб олгувчилардир. 1\n«Рибо» ўзбек тилида «судхўрлик» деб юритилади. Рибо бир одам иккинчисига маълум муддатга маълум миқдор пулни устига фоиз қўйиб қайтариш шарти ила беришидир. Аллоҳ таоло рибони ҳаром қилган, ҳаром нарса қанча кўп бўлса ҳам, зиёда бўлмайди. Шунингдек, рибода савоб ҳам йўқ. Балки гуноҳ бор. «Закот» сўзи ўзбек тилида «покиза» ва «зиёда» маъноларини англатади. Дарҳақиқат, закоти берилган мол покизаланади ва Аллоҳ берган барака ила зиёда ҳам бўлади. [↩]


Каримов мухбирларга тавсия берди\n27 ноябр 2020, Тошкент вақти: 09:57\nЎзбекистонлик журналистлар президент Каримовнинг табрик нутқида қайд этилган профессионал фаолиятни амалга ошириш учун мамлакатда барча имкон эшиклари беркитилганини таъкидламоқдалар.\nЎзбек журналистларини касб байрами билан қутлаган президент Ислом Каримов уларни эски қолиплардан воз кечишга чақирди, аммо журналистлар буни навбатдаги декларатив баёнот, дея қабул қилмоқдалар.\nПрезидент Ислом Каримовнинг ўзбек журналистларининг касб байрамлари муносабати билан ёйинланган нутқи “Ватан тараққиётини таъминлаш, жамият олдида турган юксак мақсадларга эришиш” йўлида заҳмат чекаётган ўзбек журналистларини қутлаш билан бошланади.\nЭришилган ютуқларни санаш баробарида Ислом Каримов журналистларни ўз ишига танқидий нуқтаи назар билан ёндошишга чақиради.\n“Ўзингиз айтинг, журналист меҳнатининг қадрини, бу борада қобилият ва ижодий маҳоратнинг қанчалик зарурлигини яхши биладиган, ҳар бир мақола, ҳар бир эшиттириш ёки кўрсатув учун кўз нури, юрак қўрини бағишлаб яшайдиган инсонлар соҳадаги ютуқ ва камчиликларга холисона ва танқидий баҳо бермаса, бошқа ким ҳам баҳо бериши мумкин?” дея савол ташлайди Ислом Каримов.\nЎзбекистон президенти журналистларни итоатгўйликдан қутулишга, ноқобил раҳбарларни танқид қилишдан қўрқмасликка, демакки, ўз-ўзини цензура қилишдан халос бўлишга даъват қилади.\n“Биз эскидан қолган, қўл-оёғимизни кишандек боғлайдиган баъзи бир қолиплардан, овозимизни баралла қўйишга халақит бераётган номаъқул қарашлардан, мухтасар қилиб, ўзбекона қилиб айтганди, андишани нотўғри тушуниш, ўзини ўзи назорат қилиш каби ҳолатлардан воз кечиш зарур”, дейди Ўзбекистон президенти журналистларга мурожаат қилар экан.\nАйни пайтда Ислом Каримов “матбуотда бундай кескин мавзуларни кўтариб чиқиш, уларни холис ва ҳаққоний ёритиб бериш учун инсонда аввало катта юрак, воқеликка фаол муносабат, қатъий ҳаётий принциплар бўлиши керак”лигини ҳам қайд этиб ўтади.\nХоразмлик тележурналист Гулбаҳор Рўзиматова президент табригини ва ундаги мурожаатни хурсандчилик билан қабул қилганини айтади.\n- Юртбошимизнинг гаплари ҳаммаси тўғри. Лекин шу президентимиз айтганидек, жасоратли журналист бўлиб етишиш учун ҳаракат қиласан-у, аммо бунга эришиш қийин. Ҳатто бирор мавзуда танқидий кўрсатувлар ҳам тайёрлайсан. Лекин ўзингдан юқорида турган раҳбарият бунга йўл бермайди.\nБиз шунақа танқидий кўрсатувни тайёрлаб, эфирга бермоқчи бўлган пайтимизда бизни ҳамма вақт тўхтатиб қўйишади. Ўзимизнинг раҳбарият, журналистлар уюшмаси, ўзимизнинг телевидениенинг раҳбарларига бу каби танқидий мавзудаги кўрсатувлар ёқмайди.\nЛекин Ўзбекистон бўйича оладиган бўлсак, пойтахт Тошкентда ишлаётган журналистлар учун балки бизга нисбатан осон бўлиши мумкин. Бироқ вилоятларда ижод қилаётган биз каби журналистларга ҳақиқатни ёритиш жуда қийин. Бунга йўл қўйишмайди, дейди Гулбаҳор Рўзиматова.\nАммо Тошкентда фаолият кўрсатаётган журналист йигит ҳам пойтахт оммавий ахборот воситаларидаги аҳвол вилоятлардагидан яхшироқ эмаслигини айтади. Айни пайтда у журналистлар байрами муносабати билан президент кўтарган масала бундан олдинги касб байрамларида ҳам айтилганини эслатади.\n- Лекин бу гапларнинг ҳаётдаги ижроси ҳеч қачон бўлмайди. Чунки бир нарсани эътиборга олишимиз керак, ҳар битта нарса дунёда яшаши учун унга бир ҳаво керак бўлади. Хусусан, эркинликни яшаши учун ҳам, жамиятда бир соғлом “ҳаво” керак.\nБугунги кунда “мана сенга матбуот эркинлиги, мана сенга демократия” деб бизнинг жамиятимизга ана шу эркинликни, ана шу демократияни киритиб юборса, у яшай олмайди бунақанги бир биқиқ муҳитда. Коррупция ботқоғига ботиб қолган бизникидай бир жамиятда эркинликнинг яшаши жуда ҳам қийин. Бунинг учун бир шарт-шароит ва муҳит керак.\nВаҳоланки, президент табригида айтаётган гаплар янгилик эмас. Президент айтаётганидай цензура йўқлиги, матбуотнинг эркин эканлиги, ҳар битта шахс фикри эркин ва дахлсиз эканлиги бу ҳужжатлаштирилган. Бу Ўзбекистоннинг амалдаги қонунларида ўз аксини топган. Лекин бунинг ижроси бўлмаганидан кейин бундай баландпарвоз гап кимга ҳам керак?\nБиз табрикдаги бу гапларни одатдагидек ҳиссиз бир тарзда қабул қилдик, деди журналист йигит.\nЎзбекистон президенти табриги мазмуни билан танишган ўзбекистонлик журналистларнинг айримлари унда долзарб муаммолар кўтарилганини эътироф этадилар. Бироқ, улар фикрича, президентнинг гаплари унинг сиёсий иродаси маҳсули бўлмай, жаҳон ҳамжамияти кўзини бўяш учун амалга оширилаётган ишдир. Хусусан, мустақил журналист Абдураҳмон Ташанов президент табриги ва мурожаатини лўттибозлик сифатида баҳолайди.\n- Бу бир анъанавий табрик. Ўн беш йилдан буён президент Ислом Каримов худди шундай мазмундаги табрик йўллайди. Лекин оммавий ахборот воситаларида ишлаган ходимлар бу гапларнинг қанчалик носамимийлигини жуда яхши билишади.\nБу гаплар журналистларни изза қилиш учун, уларнинг ғурурини йилдан-йилга ўлдириб бориш учун айтилаётгани журналистлар яхши билади. Чунки у ёқдан матбуотнинг иплари шунақанги тортилганки, у ерда умуман бош буришнинг иложи йўқ.\nМен ўзим маҳаллий газеталардан бирида ишлаганим учун ҳақиқий ҳолатдан яхши хабардорман. Мана, масалан, газета муҳаррирлари табрик йўллаётган президентнинг давлат маслаҳатчиларининг бевосита назорати остида. Бирорта ҳам мақола уларнинг назоратисиз чиқиб кетмайди.\nШунчалик у ерда назорат кучлики, масалан, ҳар битта муҳаррир давлат томонидан ҳукумат телефонлари билан таъминланган, ҳар биттасига машиналар берилган. Ҳар куни президент аппарати билан қўнғироқлашиб, ёки улар ҳузурига бориб маслаҳатлашиб турилади.\nШунинг учун президент табриги орқали журналистларни қанчалик жасоратга ундамасин, қанчалик профессионализмга ундамасин, лекин оммавий ахборот воситаларида ишлаётган ходимлар бу гапларнинг барчаси лўттибозлик эканлигини жуда яхши билади, дейди Абдураҳмон Ташанов.\nАксар журналистлар ҳушига унча ўтирмаган президент нутқидан келиб чиқадиган бўлсак, “агар бундан ўн беш йил олдин Ўзбекистонда 475 та оммавий ахборот воситаси бўлган бўлса, бугунги кунда бу рақам 1110 тани ташкил этмоқда. Уларнинг 600 дан зиёди вилоятларда фаолият кўрсатмоқда”.


Рой Жонс Россия байроғи остида ўтказган илк жангида нокаутга учраб, мағлуб бўлди\n09:35 / 13.12.2015\nШу йилнинг кузида Россия фуқаролигини қабул қилган америкалик машҳур боксчи Рой Жонс ўзининг навбатдаги жангини, (Россия байроғи остида илк жангги - таҳририят изоҳи) 12 декабрь куни Москва шаҳрида ўтказди. Унинг рақиби биринчи оғир вазн тоифасида собиқ WBO йўналиши чемпиони британиялик 35 ёшли Энцо Маккаринелли бўлди.\nМосквадаги «ВТБ Ледовый дворец» спорт аренасида ўтказилган жангнинг тўртинчи раундидаёқ Рой Жонс нокаутга учради.\n"Янги россиялик"нинг илк жанги томошаси учун чипталар нархи жуда қиммат бўлганига қарамасдан (нархлар 2000 рублдан бошланган) россияликлар аренани тўлдиришган. Лекин жанг тез тугаб қолгач ва Жонс мағлуб бўлгач, баъзи ташриф буюрувчилар "Россия паспортини қайтариб бериш"ни сўраб қичқира бошлашган.\nҚайд этиш керакки, 35 ёшли британиялик боксчи 46 ёшли собиқ жаҳон чемпионини полга қулатгач, у анча вақтгача ўзига кела олмаган. Унга ҳатто кислород ниқоби тақишга тўғри келган. Уни тиббиёт ходимлари рингдан замбилда олиб чиқиб кетишган.\n“Мен ҳеч қачон ушбу жанг фаолиятимдаги сўнггиси бўлади, демаганман. Матбуотда шу ҳақида хабарлар пайдо бўлибди. Ўзимни қандай ҳис қилишимга қараб якуний қарорни қабул қиламан. 12 декабрь кунги жангда ғалаба қозона олмаган тақдиримда ҳам, агар ўзимни яхши ҳис қилсам, катта боксдан кетмайман”, — деган эди Рой Жонс жангдан олдинроқ.


ЎзА - Илм-фан ютуқлари\n2019 йилда олимларимиз қандай сабзавот навлари яратганини биласизми?\nМамлакатимизда мева-сабзавот маҳсулотларининг ҳосилдор навларини етиштириш, қайта ишлаш ва экспорт қилиш соҳаси йил сайин ривожланмоқда. Мақсад қайта ишлайдиган корхоналарнинг самарадорлигини ошириш, ички ва ташқи сотиш бозорларини янада кенгайтириш ва озиқ-овқат хавфсизлигини таъминлашга эришишдир.\nҲар мавсум бошланганда деҳқонларимиз тупроқ-иқлим шароитига мослаштирилган қишлоқ хўжалиги экинларини экиб, юқори ҳосил олишга ҳаракат қилади. Шу сабабдан соҳа олимлари ҳосилдор ва касалликка чидамли экин навлари яратиш бўйича доимий илмий изланишлар олиб бормоқда.\nҚишлоқ хўжалиги ва озиқ-овқат таъминоти илмий-ишлаб чиқариш маркази матбуот хизмати маълумотларига кўра, 2019 йилда Сабзавот-полиз экинлари ва картошкачилик илмий-тадқиқот институти олимлари томонидан бир нечта сабзавот навлари яратилган. Жумладан, помидорнинг “Осиё“, “Офарин“, “Дурдона“, бақлажоннинг “Глобус“, қовуннинг “Новоткалла“, аччиқ қалампирнинг “Шарқ гавҳари“, ноанъанавий сабзавот экини бўлган бамиянинг “Тошкент туҳфаси“ навлари Давлат нав синаш комиссиясига топширилган. Шунингдек, иссиқхонада экиладиган помидорнинг “Наврўз“, “Янтарный“, очиқ дала учун бодрингнинг “Иффор дурагайи“, ширин қалампирнинг “Маржона“, сабзавот соясининг “Изумруд“ навлари ҳам синовдан ўтмоқда.\nДавлат нав синаш комиссияси синовидан муваффақиятли ўтган, очиқ майдонда экиладиган помидорнинг “Барлос“, “Диёра“, “Найман“ ҳамда иссиқхона учун черри типидаги помидорнинг “Умид (черри)“, бодрингнинг “Даяра Ғ1“ ва “Ширин Ғ1“, пиёзнинг “Равнақ“, қовуннинг “Кўк мағиз Ғ1“, картошканинг “Феруза“ нав ва дурагайлари Давлат реестрига киритилиб, экишга рухсат берилди.\nБодрингнинг янги яратилган “Иффор“ навига муаллифлик ҳуқуқини ҳимояловчи патент олиш учун Интеллектуал мулк агентлигига тегишли тартибда ҳужжат топширилди.


Статистика 27.07.2020 16:13\nБиринчи навбатда тўғридан-тўғри хорижий инвестицияларни жалб қилиш, бунинг учун зарур инвестицион муҳит ҳамда хорижий инвесторлар учун кафолатларни яратиш - миллий иқтисодиётнинг тизимли таъминланиши ва ишлаб чиқариш модернизациясининг экспорт ўсиши ва импорт ўрнини босиш таъминланишининг муҳим шартларидан.\nХусусан, пойтахтимизда асосий капиталга ўзлаштирилган инвестициялар жорий йилнинг январь-июнь ойларида 17 755,3 млрд. сўмни ташкил этди. Бу ўтган йилнинг мос даврига нисбатан 89,5 фоизни ташкил этди.\nАсосий капиталга киритилган инвестицияларни иқтисодий фаолият турлари бўйича йўналишларини таҳлил қиладиган бўлсак, саноат соҳасига\n4933,9 млрд. сўмни (жамига нисбатан 27,8 фоизни), ташиш ва сақлаш соҳасини ривожлантиришга 972,4 млрд. сўмни (жамига нисбатан 5,5 фоизни), соғлиқни сақлаш ва ижтимоий хизматлар соҳасига 1158,4 млрд. сўмни (жамига нисбатан,\n6,5 фоизни), улгуржи ва чакана савдо соҳасига 765,4 млрд. сўмни (жамига нисбатан, 4,3 фоизни), қурилиш соҳасига эса 1255,9 млрд. сўмни (жамига нисбатан, 7,1 фоизни) ташкил қилди.\nАсосий капиталга киритилган инвестицияларнинг технологик таркибининг тузилиши бўйича эса, қурилиш-монтаж ишлари 5 945,3 млрд. сўмни (умумий ҳажмга нисбатан 33,5 фоиз), машина, ускуналар, транспорт воситалари ишлаб чиқариш ва хўжалик жиҳозларни харид қилинишига 9 987,5 млрд. сўмни\n(умумий ҳажмга нисбатан 56,3 фоиз) ва бошқа харажатлар 1822,5 млрд. сўмни (умумий ҳажмга нисбатан 10,3 фоиз) ташкил этди.\nАсосий капиталга киритилган инвестициялар молиялаштириш манбаларига эътибор қаратсак, бюджет маблағлари 1 140,8 млрд. сўмни (жамига нисбатан,\n6,4 фоизни), корхоналарнинг ўз маблағлари 7 142,4 млрд. сўмни (жамига нисбатан, 40,2 фоизни), аҳоли маблағлари 484,9 млрд. сўмни (жамига нисбатан, 2,7 фоизни), тўғридан-тўғри ва бошка хорижий инвестиция ва кредитлар 4240,6 млрд. сўмни (жамига нисбатан, 23,9 фоизни), тижорат банк кредитлари ва бошқа қарз маблағлари 3466,7 млрд. сўмни (жамига нисбатан, 19,2 фоизни).\nТошкент шаҳри ҳисобот даврида тўғридан-тўғри хорижий инвестиция ва кафолатланмаган кредитлар 3146,0 млрд. сўмни ёки 321,3 млн. долларни ташкил этди. Булардан, тўғридан-тўғри кириб келган хорижий инвестициялар ва кредитлар 1539,4 млрд. сўмни ёки 157,2 млн. долларни ташкил этди.\nАлбатта, ушбу рақамлар мамлакатамизнинг, хусусан, Тошкент шаҳрининг иқтисодий фаровонлигига хизмат қилувчи омиллар ҳисобланади. Мазкур инвестицион фаолият ва рақамлардан кўзланган провард натижа эса, Пойтахтимизнинг ишга лаёқатли аҳолисини муносиб иш жойлари билан таъминлаш, қолаверса, халқимиз турмуш даражасини юқорига кўтаришдек эзгу ва олий мақсадлар ётибди.


Жавоб беролмасангиз, қайта-қайта қўнғироқ қилаверадиган танишларингиз...\n06.02.2018 11:42 1 2230\nМобил алоқа маданиятимизни салбий баҳо билан кўриб чиқадиган вақт аллақачон келган.\nБир тоифа бор – қўнғироқ қилади, нимадир сабаб билан кўтара олмасанг, узлуксиз қилаверади, қилаверади. Шу одам банддир, мажлисдадир, шифохона ёки жанозададир, намоз ўқиётгандир, рулдадир, қўпол бўлса-да, ҳожатхонададир, деган фикр хаёлига ҳам келмайди.\nБир куни икки ракаат намоз ўқигунимча бир киши телефонимга етти марта қўнғироқ қилди. Намозни тугатганимдан сўнг қўнғироғига жавоб бериб, «Ҳа ака, қаер ёняпти?» — десам, савол мазмунига ҳам фаросати етмай: «Нимага унақа дейсиз?» — деб сўради. Тушунтирганимдан кейин ҳам «Кўтармаганингиздан кейин қилдим-да?» — дейди яна. Энг алам қиларлиси, шунча марта қўнғироқ қилишига сабаб бўлган масаласи жуда арзимас.\nЯнада қизиғи, баъзида ким биландир гаплашаётган бўлсангиз иккинчи линиядан қўнғироқ келаверади, келаверади...\nАйримлар қўнғироқ қилади, нимадир сабаб билан жавоб бера олмасанг, кейинчалик боғланганингда «Нега телефонни кўтармайсан?!» — дея иддао ҳам қилади. Шу ўринда бир савол туғилади: телефон меникими, сеникими? Агар у сеники бўлса, ўзинг бемалол гаплашавер, агар у меники бўлса, мен уни ўзим хоҳлагандай, ўзим хоҳлаган пайтда ишлатишимга монелик қилма!\nАдашмасам, динимиз одобида бир эшикни тақиллатсанг-у очишмаса, икки ракаат намоз ўқилгунча кейинги тақиллатишга сабр қил, деган жойи бор. Назаримда, телефонда ҳам шу одоб амал қилиши керак.\nҚолаверса, жамоат транспортида, йиғилишларда, умуман кўпчилик орасида бемалол баланд овоз билан шахсий масалаларини гаплашаверадиганлар, телефонидаги видеолавҳалару қўшиқларни варанглатиб қўйиб оладиганлар ҳам борки, уларни кузататуриб, мобил алоқа маданиятимизни салбий баҳо билан кўриб чиқадиган вақт аллақачон келганини англаб етамиз.\nБугун ҳар биримизда уяли алоқа воситаси бор, усиз энди ҳаётимизни тасаввур қила олмас даражага етдик. Шундай экан ҳаётимизнинг бир қисмига айланган бу воситадан фойдаланишда ўзимизга ташқаридан баҳо беришимиз шарт.\nтелефон смартфон маданият\nМаданият 07/01, 02:00


Араб коалицияси Ямандаги авиабазага ҳужум қилди\n10:38 / 02.11.2018\nФото: Ali Owidha/Reuters\nСаудия Арабистони бошчилигидаги араб коалицияси Яман ҳукумат қўшинларининг ҳарбий базаси объектларига 30дан ортиқ зарбалар берди. Бу ҳақда Al-Ekhbaria телеканали коалиция вакилига асосан хабар қилмоқда.\nҲарбийлар вакилининг таъкидлашича, авиазарбалардан мақсад баллистик ракеталар, уларни учиш мосламалари ва учувчисиз учар қурилмалар бўлган. Унинг қайд этишича, базага жуда яқин масофада жойлашган Сана халқаро аэропорти авиазарба пайтида зарар кўрмаган ва ўз фаолиятини оддий режимда давом эттирмоқда.\nЭслатиб ўтамиз, аввалроқ ОАВ АҚШ Ямандаги урушни тугатиш ниятида эканини хабар берганди.\nNew York Magazine’нинг ёзишича, Америка Қўшма Штатлари Ямандаги урушга бутунлай якун ясаш ниятида. Хусусан, бу ҳафта АҚШ давлат котиби Майк Помпео ва Пентагон раҳбари Жеймс Мэттис Ямандаги урушни тугатишга чақиришди. АҚШ мудофаа маҳкамаси раҳбарининг сўзларига кўра, «тинч жараёнга нафақат яқин келажакда ҳаракатланиш керак», балки Вашингтон буни яқин «30 кун ичида» қилиши керак, дейилади материалда.\nНашрнинг таъкидлашича, бу Яманда уч йил муқаддам уруш бошланганидан бери у ҳақдаги энг қатъий баёнотдир. Ушбу қадамлар БМТ томонидан «дунёдаги энг ёмон гуманитар инқироз», деб аталувчи Ямандаги урушни тугатишга қаратилган мувофиқлаштирилган турткининг бир қисмидир, деб ёзади NY Mag.\n09:07 / 19.01.2020\nЯманда ракета зарбалари оқибатида 60 ҳарбий ҳалок бўлди


Қырғызстанда қыз алып қашыўға жаза күшейтириледи\n2019 жылдың алты айы даўамында Қырғызстанда қыз алып қашыў менен байланыслы 118 факт дизимге алынды. Бул ҳаққында қыз алып қашыў профилактикасына бағышлап Бишкекте болып өткен ушырасыўда ИИМнинг жәмийетлик қәўипсизлик хызмети басшысы Улан Рисбеков мәлим етти.\n“2019 жылдың алты айында қыз алып қашыў менен байланыслы факт бойынша 118 жынаятлы ис қозғатылды, соннан 94 и неке менен байланыслы қыз алып қашыў болса, 12 си болса некеге мәжбүрлеў. Жынаят ислердиң көбиси судқа тапсырылды”, - дейди Рисбеков.\nИИМ мағлыўматына көре, қыз алып қашыў менен байланыслы ҳәдийселердиң көбиси аўыллық жерлерде жүз берген.\nБишкекте ҳуқық қорғаўшылары, тарийхшылар ҳәм мәмлекетлик мәкемелериниң хызметкерлери қыз алып қашыў менен байланыслы машқаланы талқыламақта ҳәм бул машқаланы шешиў жолларын излемекте.\nБМШниң гендер мәселелери бойынша Есабатында айтылыўынша, Қырғызстанда шаңарақлардың 20% и тиккелей қыз алып қашыў себепли қурылған.\nЖаңа Жынаят ислери бойынша кодексте қыз алып қашыў ушын жаза күшейтирилген. Ендиликте бул жынаят ушын 5 жылдан 10 жылға шекем азатлықтан маҳрум етиледи. Буннан тысқары жас өспирим қызларды некеге мәжбүрлегенлер ушын да 200 мың сўм муғдарында жәрийма нәзерде тутылған.\nӨзбекстан мусылманлары басқармасы Баспасөз хызмети.\n187 мәрте оқылды\nМуфтий ҳәзирет Ал Беруний ислам билим журтына келди\nЖерлеслеримиз Умра зияратына жөнеп кетти\n1 Dekabr, 2019\nМатериаллық жәрдемлер берилди


Андрей Канчельскис "Машъал"дан учралган мағлубиятга қандай изоҳ берди? - Zamin.uz\n10:35 / 24.08.2020\nСoca Cola Суперлига 11-туридан ўрин олган “Навбаҳор” – “Машъал” (0:1) учрашувидан кейинги матбуот анжуманида “лочинлар” бош мураббийи Андрей Канчельскис ОАВ ходимларининг саволларига жавоб берди. Бу ҳақда клуб матбуот хизмати хабар берди.\n- Аввало “Машъал”ни ғалаба билан табриклайман. Баракалла, йигитлар. Мазкур ўйин икки хил бўлимдан иборат бўлди. Биринчи бўлимда шогирдларим яхши ўйин намойиш эта олишмади. Иккинчи 45 дақиқаликдаги ўйин учун футболчиларга миннатдорчилик билдираман. Йигитлар хавфли вазиятларга эга бўлишди. Ҳисобни тенглаштиришимиз керак эди. Аммо бироз омадимиз келмади. Нимаям дердим, бу футбол.\nТашкилотчиларга раҳмат айтаман. Олдинги тур билан солиштирганда, бу сафар яхшироқ майдон ва ўйинни қулай вақтга белгилаб беришгани учун ташкилотчиларга миннатдорчилик билдираман. Шунингдек, бугун майдонга тушган шогирдларимга ҳам раҳмат. Йигитларга иккинчи бўлимдаги ўйин учун эътирозим йўқ. Биринчи бўлимдаги ўйинни эса таҳлил қиламиз. Ҳаёт давом этади, энди кейинги турдаги АГМКга қарши кечадиган баҳсга тайёргарлик кўрамиз.\n- Бугунги ўйинда “Навбаҳор”га ғалаба қозониш учун нима етишмади?\n- Голлар етишмади. Албатта, таркибимизда йўқотишлар мавжуд. Бир қанча футболчиларда касаллик симптомлари бор. Аммо таркибимизда бошқа ўйинчилар ҳам бор ҳамда улар ҳам майдонга тушиб ўйнашлари керак. Афсуски, коронавирус бизниям четлаб ўтгани йўқ.\nБугунги ўйинни таҳлил қиламиз, гаплашамиз. Ушбу учрашувда биз мағлубиятга учрадик, рақиб эса ғалаба қозонди. “Машъал”ни яна бир марта ютуқ билан табриклайман.\n- “Навбаҳор” мураббийлар штабида иш бошлаган Нўъмон Ҳасановнинг асосий вазифаси нималардан иборат бўлади?\n- Нўъмон Ҳасанов “Навбаҳор”да ташкилий ишлар ва машғулот жараёнида менга ёрдам беради. Айни пайтда ёрдамчи мураббий карантин туфайли Москвадан кела олмаяпти. Шу боис, Нўъмон Ҳасанов менга ёрдам беради. “Замин” янгиликларини “Twitter”да кузатиб боринг\nАндрей Канчельскис: "Айрим футболчилар ўзига ўхшамаяпти"\n14-07-2020, 06:00, Спорт\nАндрей Канчельскис: "27 июнда журналистлар байрами? Ғалаба қозониб, сизларни табриклаш насиб қилади деб умид қиламан"\n20-06-2020, 23:15, Спорт\n"Сўғдиёна" устози "Машъал"дан учралган йирик ҳисобдаги мағлубиятга қандай изоҳ берди?\n29-02-2020, 18:11, Спорт\n1-12-2018, 12:20, Спорт\n23-10-2018, 23:12, Спорт\n«Спутник V» вакцинасининг сотувга чиқиш нархи тасдиқланди


28 Сентябрь 10:10\nPAVLODAR. Kazinform -17 ёшли павлодарлик Aлександр Иванов Швециянинг Хальмстад шаҳрида классик пауэрлифтинг бўйича Жаҳон чемпионлигини қўлга киритди, деб хабар беради Kazinform Pavlodarhews.kzга таяниб.\nЎсмирлар ўртасида 66 кг вазн тоифасида қатнашган у штангани учта усулда кўтариш мусобақалари натижасида 530 кг оғирликни кўтарди.\nAлександр Иванов штангани елкага қўйиб ўтириб-туришда 200 кг, ётиб кўтаришда 127,5 кг ва чалқанча кўтаришда 202,5 кг натижани қайд этди. У иккита машқда биринчи, бир машқда иккинчи ва умумий ҳисобда биринчи бўлди.\nЭслатиб ўтамиз, классик пауэрлифтинг бўйича Жаҳон чемпионати 3 октябргача давом этади.


Ўзбекистон: Давлат оилаларга ғамхўрми? - BBC Uzbek - O'zbekiston\nСўнгги янгиланиш 4 декабр 2013 - 15:32 GMT\nИжтимоий сўровдан фарқли равишда аҳоли энергия муаммоларига дуч келаётганини айтади\nИжтимоий фикр маркази томонидан ўтказилган сўровда иштирокчиларнинг қарийб 90 фоизи давлатининг оила муаммоларига қаратаётган эътиборини юксак баҳолаган. Оиланинг фаровонлиги тўғрисидаги саволга ҳам 75 фоизга яқин иштирокчи жуда яхши ва яхши, деб белгилаган.\nБу ҳақда ЎзА ахборот агентлиги хабар берган. Оила ва маънавият мавзусидаги ижтимоий сўровда неча киши ва қайси қатлам вакиллари қатнашгани борасида ҳеч нарса дейилмайди. Маълум бўлгани унда қишлоқ аҳолиси ҳам қатнашган.\nОлдин Кабоол Фарғона текстил корхонасида ишлардим. У ерда ишлагим келмасдан чиқиб кетдим. Иш излаб Меҳнат биржасига бордим. Дипломимни кўрсатдим. Мени қурилиш соҳасида 10 одамга бригадир қилиб қўйишди. Ойига қўлимга 700 минг сўм маош тегади, дейди Абдусаттор.\nЎтган сафар ҳокимиятда мажлис бўлганида бордим. Ҳоким кимга иш ва кредит керак бўлса ёки банкда муаммо бўлса менга учранглар деди. Катта катта банкнинг хўжайинлари ва бошқа раҳбарларни тургизиб, неча соатнинг ичида ҳал қилиб берасан, деб сўради. Хуллас 90 фоиз одам ижобий деб жавоб берганига қўшиламан, дейди Абдусаттор.\nНеча йилдан бери яшаётган бўлсам, ҳеч ким менга ёрдам бермаган. Фақат хўжайиним боқади бизни. Бошқа ҳеч ким ёрдам қилмайди лекин. Топгани етмаса ҳам амал тақал қилиб етказишга ҳаракат қиламиз.\n"Биз Россиядан пул ва майда чуйда юборишимиз мумкин. Лекин халққа газ ва чироқ юбора олмаймиз"\nХудога шукр яшаб юрибмиз. Сув, газ, чироқ бор. Ҳаётимиз яхши. Президентимиз бошимизда соғ. Бироқ Ҳамид аканинг айтишича, иш йўқлиги сабаб Россияга бориб ишлаб келади. У яшаётган ҳудуддаги аксар эркаклар оилани тебратиш учун Россияга бориб ишлашга мажбур.\nҲеч қаердан ёрдам олганим йўқ. Фақат маҳалладан бу йилдан бошлаб ёрдам пули оламан. Уни ҳам югуриб, маҳалланинг раисига бориб ялиниб ёлвориб бир йилда шароити оғирларга 119 минг сўм моддий ёрдам беради. Лекин берган пули ҳеч нарсага етмайди. Ўғлим мактабда ўқийди. Китоб, дафтар, кийим ва озиқ овқат дегандай еткизолмайман. Унинг устига даволанишим керак, аммо шифохонада ётишга ҳам ҳозир имкониятим йўқ, – дейди Холбуви опа.\nДавлат томонидан газ кўтарилди, электр ўчиб қолаётган бўлса ҳам ёниб турибди. Лекин бу 90 фоиз одам қониқаман деганини билдирмайди. 50 фоиз бўлиши мумкин. Бу нарсалар бизда бўлгани билан бошқа жойда йўқ. Ишлайин десак бизда иш йўқ. Бу ердаги 60-70 фоиз аҳолиси Россияга бориб ишласа, эркакларга қўшилиб аёллар ҳам кетиб бораётган бўлса.\nДавлат идораларига бирор муамммо билан чиққаним йўқ. Ўзим ишлаганим учун бу нарсага қизиқмаганман. Масалан қўшни қишлоқларда газ бор. Лекин бизнинг қишлоғимиз тармоқдан узилган. Газ нима учун йўқлиги билан билан қизиқиб ҳам кўрмаганман. Буни қишлоқ оқсақоллари ҳал қилсин. Болаларим катта бўлиб қолган, печкага ўтин ёқиб ўтираверамиз, - дейди коллеж ўқитувчиси.\nОилавий муаммони ечмасин, ўзининг ҳукуматлик бурчини бажарсин, тамом. Бизнинг қишлоқ энг чекка қишлоқлардан ҳисобланади. У ерда газ ва чироқ масаласи умуман унитилган. Халқ ўрта аср қолоқлигида яшаяпти. Шундай ҳолатда мен қандай қилиб Ўзбекистон ҳукумати халққа ёрдам бераяпти деб айта оламан.\nБиз ишсизлар Россияга келиб қорнимизни тўйғазаяпмиз. Лекин чироқ билан газни бошқа давлатга экспорт қилиб халқидан қийишига нима дейсиз. Биз Россиядан пул ва майда чуйда юборишимиз мумкин. Лекин халққа газ ва чироқ юбора олмаймиз.\nАфғонистонда миллий бирдамлик келишуви имзоланди 21.09.14\nУкраинанинг Ўзбекистондаги элчиси Юрий Савченкога савол беринг 21.09.14\nМосквада тожик меҳнат муҳожирига ҳайкал қўйишмоқчи 21.09.14


Курашчиларимиз халқаро турнирда кумуш медални қўлга киритдилар\n3 март, 2019, 11:15 116\nИкки нафар курашчимиз Болгариядаги турнирда кумуш медални қўлга киритишди\nБолганиянинг Русе шаҳрида спорт курашлари бўйича халқаро турнир давом этмоқда. Мусобақанинг якунига етган навбатдаги куни терма жамоамиз вакиллари учун муваффақиятли ўтди.\nМОҚнинг хабар беришича,\nтурнирда эркин ва аёллар кураши бўйича 2 вакилимиз финал йўлланмасини қўлга киритган эди. Бекзод Абдураҳмонов 74 килограммгача бўлган вазн тоифасидаги эркин курашчилар баҳсида кумуш медалга сазовор бўлди. Юртдошимиз ҳал қилувчи баҳсда америкалик Жордан Барроузга имкониятни бой бериб қўйди.\nШунингдек, Бахтигул Болтаниёзова (-68 кг) ҳам муросасиз кечган финал баҳсида америкалик Тамира Менсага енгилди. Шу тариқа, курашчиларимиз айни пайтгача 2 та кумуш медалларини жамғардилар. Мусобақа давомида яна бир нечта полвонларимиз ўз омадини синаб кўрашади.


bolajak onalar uchun maxsus 8 sport turi\n• Jinsiy faktlarUchunMaxsusSport\n← Нотўғри вақтда ейилганда зарар келтирувчи 11 фойдали маҳсулот (албатта ўқинг)HUSNBUZARLAR VA ULARDAN QUTULISH →\nАссалому алейкум хурматли админ,модератор ва Юсерлар! Сайдагиларга саволим бор еди. Мани ёшим 20 да! Уйланганимга 5 ой бўлди! уйланишимдан олдин роқ Кегел машқларини бажара бошладим. Авалига квни


Фаол модда: левофлоксацин (левофлоксацин гемигидрати кўринишида) – 250 мг;\nЁрдамчи моддалар: лактоза моногидрати, повидон (Е – 1201), сувсиз коллоид кремний диоксиди, кальций стеарати (Е – 470), картошка крахмали.\nҚаттиқ желатин капсула қобиғининг таркиби: желатин, глицерин, тозаланган сув, титан диоксиди, натрий лаурилсульфати, хинолин сариғи (Е-104), сариқ “шафақ” (Е-110) бўёвчиси.\nТаърифи: сариқ рангли 0 рақамли қаттиқ, желатин капсулалар.\nФармакотерапевтик гуруҳи: Антибактериал препаратлар – хинолон ҳосилалари. Фторхинолонлар.\n– Enterococcus faecalis, Enterobacter cloacae, Escherichia coli, Klebsiella pneeumoniae, Proteus mirabilis, Pseudomonas aeruginosa чақирган – сийдик-чиқариш йўллари ва буйракларнинг асоратланган инфекциялари (енгил ва ўртача оғирлик даражадаги).\n– Chlamydia pneumoniae, Chlamydia psittaci, Chlamydia trachomatis чақирган сурункали бактериал простатит\n– Escherichia coli чақирган ўткир пиелонефрит (енгил ва ўртача оғирлик даражасидаги) ни даволаш учун қўлланилади.\nЛевофлоксацин ичга буюрилади, доза инфекциянинг оғирлик даражасини ҳисоби билан белгиланади. Капсулаларни чайнамасдан, етарли миқдордаги суюқлик билан (0,5 дан 1 стакангача) овқатдан олдин ёки овқат қабул қилишлар орасида исталган вақтда қабул қилинади. Левофлоксациннинг катталар ва 16 ёш ва ундан ошган ўсмирлар учун одатдаги дозаси ҳар 24 соатда 250-500 мг ни ташкил қилади. Даволаш давомийлиги касалликни кечишига боғлиқ ва у 14 кундан ошмаслиги керак.\nБуйрак фаолияти меъёрида ёки ўртача пасайган пациентларга (креатинин клиренси\n>50 мл/мин) препаратнинг қуйидаги дозалаш тартиби тавсия қилинади:\nсинусит (буруннинг ён бўшлиқларини яллиғланиши) – 2 капсуладан кунига 1 марта, 10-14 кун давомида буюрилади;\nсийдик-чиқариш йўлларининг асоратланмаган инфекциялари – 1 капсуладан кунига 1 марта, 3 кун давомида буюрилади.\nсийдик-чиқариш йўлларининг асоратланган инфекциялари, шу жумладан пиелонефрит – 1 капсуладан кунига 1 марта, 7-10 кун давомида буюрилади.\nПростатит – 2 капсуладан кунига 1 марта, 28 кун давомида буюрилади;\nтери ва юмшоқ тўқималарининг инфекциялари: 1 ёки 2 капсуладан кунига 1-2 марта, 7-14 кун давомида буюрилади.\nТавсия қилинган дозалаш тартибига қатъий риоя қилиш керак. Препаратни қўллашни тана ҳарорати меъёрлашганидан кейин 2-3 кун давомида давом эттириш тавсия қилинади. Препарат билан даволанишни мустақил тўхтатиш ёки муддатидан олдин тўхтатишга йўл қўйилмайди.\nАллергик реакциялар: баъзида – терини қичишиши ва қизариши; кам – анафилактик ва анафилактоид реакциялар (эшакеми, юзни шиши, фотосенсибилизация каби белгилар билан намоён бўладиган); жуда кам – АБ ни тўсатдан пасайиши ва шок; алоҳида ҳолларда – Стивенс-Джонсон синдроми, токсик эпидермал некролиз (Лайелл синдроми) ва эксудатив кўп шаклли эритема.\nНерв тизими ва сезги аъзолари томонидан: баъзида – бош оғриғи, бош айланиши, толиқиш, таъм ва тактил сезувчанликни бузилиши; кам – қўл-панжаларида парестезиялар, қалтираш, безовталик, қўрқув ҳисси, тиришиш хуружлари ва онгни чалкашиши; жуда кам – кўришни ва эшитишни пасайиши, таъм ва ҳид билишни бузилиши, тактил сезувчанликни пасайиши, диққатни жамлашни бузилиши, галлюцинациялар ва депрессиялар каби психотик реакциялар, координацияни бузилиши (шу жумладан юришдаги), тутқаноқ хуружлари (мойиллиги бўлган пациентларда).\nОвқат-ҳазм қилиш тизими томонидан: тез-тез – кўнгил айниши, диарея (жуда кам ҳолларда қон билан, бу ичакни яллиғланиши ёки сохтамембраноз колитнинг белгилари бўлиши мумкин), баъзида – иштаҳани йўқолиши, қусиш, қоринда оғриқлар, овқат ҳазм бўлишини бузилиши, кам – оғизни қуриши, меъда-ичакдан қон кетишлар; жуда кам – жигар фаолиятини бузилиши (гепатит, холелитаз).\nҚон-яратиш аъзолари томонидан: баъзида – эозинофилия, лейкопения; кам – нейтропения, тромбоцитопения (қон қуйилишларига ёки қон кетишига мойилликда); жуда кам – яққол агранулоцитоз (тана ҳароратини турғун ёки қайталанувчи ошиши, бодомсимон безларни яллиғланиши ва ҳолатининг турғун ёмонлашуви билан бирга кечадиган); алоҳида ҳолларда – гемолитик анемия, панцитопения.\nЮрак-томир тизими томонидан: кам – тахикардия, гипотензия ва гипертензия; тез-тезлиги номаълум – аномал жуда тез юрак ритми, ҳаётга хавф туғдирувчи номунтазам юрак ритми, ЭКГ да тасдиқланган (QT интервалини узайиши деб номланадиган) юрак ритмини ўзгаришлари.\nСуяк-мушак тизими томонидан: кам – пайларни шикастланиши (шу жумладан тендинит), бўғим ва мушак оғриғи; жуда кам – ахиллов пайини узилиши (икки томонлама характерга эга ва даволаш бошланганидан кейин 48 соат давомида намоён бўлади), мушак заифлиги (миастенияли беморлар учун муҳим аҳамиятга эга); алоҳида ҳолларда – рабдомиолиз.\nСийдик-чиқариш тизими томонидан: баъзида – вагинит, жуда кам – буйраклар фаолиятини, хатто ўткир буйрак етишмовчилигига ёмонлашиши (масалан, аллергик реакциялар оқибатидаги – интерстициал нефрит).\nБошқалар: баъзида – астения; кўп терлаш; жуда кам – гипогликемия, иситма, аллергик пневмонит, васкулит.\nЛаборатория кўрсаткичлари: баъзида – АЛТ, АСТ фаоллигини ошиши, креатининнинг қон зардобидаги миқдорини ошиши; кам – ЛДГ ни ошиши, глюкозанинг миқдорини ошиши ёки камайиши.\nЛевофлоксацинга ёки бошқа хинолонларга ўта юқори сезувчанлик; тутқаноқ, анамнезидаги хинолонларни қабул қилиш билан боғлиқ бўлган пайларни шикастланиши; буйрак етишмовчилиги (креатинин клиренси минутига 50 мл дан кам), глюкоза-6-фосфатдегидрогеназа танқислиги, гемодиализни ўтказиш, ҳомиладорлик, лактация даври, болалар ва 18 ёшгача бўлган ўсмирларда қўллаш мумкин эмас.\nАгар Сиз юрагингиз ритмини ўзгартириши мумкин бўлган бошқа дори воситалар: антиаритмик дори воситалар (хинидин, гидрохинидин, дизопирамид, амиодарон, соталол, дофетилид, ибутилид), трициклик антидепресантлар, макролидлар гуруҳига мансуб айрим микробларга қарши препаратлар, айрим нейролептикларни қабул қилаётган бўлсангиз, Сиз шифокорга хабар беришингиз лозим.\nВарфарин билан бир вақтда қўлланганида протромбин вақти ва қон кетиши хавфи (МНО, протромбин вақти ва коагуляциянинг бошқа кўрсаткичларини синчков мониторингини ўтказиш керак), шунингдек қон кетиши мумкин бўлган белгиларини мониторинги зарур) ошади.\nАлкоголь марказий нерв тизими томонидан ножўя самараларини (бош айланаши, карахтлик, уйқучанлик) кучайтириши мумкин.\nДиабети бўлган, перорал гипогликемик воситаларини ёки инсулин қабул қилаётган беморларда, левофлоксацинни қабул қилиш фонида гипо- ёки гипергликемик ҳолатлар бўлиши мумкин (глюкозанинг қондаги даражасини синчиклаб мониторингини ўтказиш тавсия қилинади).\nЛаборатор ва диагностик тадқиқотларнинг натижаларига таъсири\nЛевофлоксацинни қабул қилаётган пациентларда сийдикда опиатларни аниқлаш бўйича текширувлар сохта мусбат натижаларни бериши мумкин. Эҳтимол, опиатларни борлиги юзасидан таҳлилнинг мусбат натижаларини янада специфик усуллар ёрдамида тасдиқлаш зарурати туғилиши мумкин.\nЛевофлоксацин туберкулёз микобактерияларини ўсишини сусайтириши (ингибирлаши) ва туберкулёзнинг бактериологик диагностикасида сохта манфий реакция бериши мумкин.\nАгар Сизда юрак ритмини туғма ёки орттирилган бузилиши (ЭКГ да тасдиқланган) бўлса; қоннинг электролит таркибининг дисбаланси, айниқса қонда калий ёки магнийнинг даражаси паст бўлса; юрак ритми секинлашган (яъни брадикардия) бўлса; юрак кучсиз (юрак етишмовчилиги) бўлса; анамнезда юрак хуружи (миокард инфаркти) бўлган бўлса, ёки Сиз ЭКГ да патологик ўзгаришларга олиб келиши мумкин бўлган бошқа дори воситаларни қабул қилаётган бўлсангиз, препаратни қўллашни бошлашдан олдин шифокорга хабар беришингиз керак.\nПрепарат билан даволаниш вақтида инсоляциядан сақланиш керак. Левофлоксацин қабул қилаётган пациентларга кристаллурияни ривожланишига йўл қўймаслик учун етарли миқдорда суюқлик истеъмол қилиш тавсия қилинади.\nЛевофлоксацин капсулаларини, бўғим тоғайларини шикастланишини назарда тутиб, болалар ва 18 ёшгача бўлган ўсмирларни даволаш учун қўллаш мумкин эмас.\n– QT интервалини узайтирувчи дори воситалар (масалан, IA ва III синфи антиаритмик дори воситалари, трициклик антидепрессантлар, макролидлар, нейролептиклар) ни ҳамроҳ қўлланиши;\nХинолонларни, шу жумладан левофлоксацинни қабул қилган пациентларда психотик реакциялар, шу жумладан ўз жонига қасд қилиш хатти-ҳаракатлари, хатто левофлоксациннинг бир марталик дозасидан кейин қайд этилган. Бундай реакциялар юз берган ҳолларда, левофлоксацинни қўллашни тўхтатиш ва тегишли чораларни кўриш лозим. Левофлоксацинни психотик пациентларда ёки касаллик тарихида руҳий касалликлар бўлган пациентларда қўлланганда эҳтиёткорлик намоён этиш лозим.\nТери қопламаларини шикастланишидан сақланиш учун (фотосенсибилизация) пациентларга қуёш ёки сунъий ультрабинафша нурланишга (масалан, узоқ вақт тўғри қуёш нурида бўлиши ёки солярийга бориш) дучор бўлмаслик тавсия қилинади, фототоксик самаралари (тери тошмалари) пайдо бўлганида препарат билан даволашни тўхтатиш лозим.\nКекса ёшдаги пациентлар тендинитга кўпроқ мойил бўладилар. Левофлоксацин препарати қўлланганида камдан-кам кузатиладиган тендинит (энг аввало ахиллов пайини яллиғланиши) кекса одамларда пайларнинг узилишига олиб келиши мумкин. Тендинитга шубҳа бўлганида препаратни бекор қилиш ва шикастланган пайларни, уларнинг иммобилизациясини таъминлаб, даволашни бошлаш лозим.\nГлюкокортикостероидлар билан даволаш («кортизон препаратлари») пайларни узилиши хавфи эҳтимолини оширади.\nАвтомобилни ва потенциал хавфли механизмларни бошқариш қобилиятига таъсири: даволаш даврида бош айланиши, уйқучанлик, танглик ва кўришни бузилиши пайдо бўлиши мумкинлиги туфайли автомобиль ва потенциал хавфли механизмларни бошқаришдан сақланиш керак, чунки психомотор реакцияларнинг тезлигини секинлашиши ва диққатни жамлашни пасайишига олиб келиши мумкин.\nОлдинги мақолаMR Гентамицин22.03.2018\nMR Гинтридерм крем22.03.2018Кейинги мақола


Тошкент шаҳри. Ҳаво ўзгариб туради, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси 14-16 даража илиқ, кундузи 27-29 даража иссиқ бўлади.\nҚорақалпоғистон Республикаси. Ҳаво ўзгариб туради, баъзи жойларда қисқа муддатли ёмғир ёғиши, момақалдироқ бўлиши мумкин. Шамол шарқдан 7-12 м/с тезликда эсади, баъзи жойларда чанг билан 17-22 м/с гача, баъзида эса 25-28 м/с гача кучайиши мумкин. Ҳарорат кечаси 12-17 даража илиқ, кундузи 25-30 даража иссиқ бўлади.\nХоразм вилояти. Ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 12-17 даража илиқ, кундузи 25-30 даража иссиқ бўлади.\nБухоро ва Навоий вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда чанг билан 17-22 м/с гача, чўл ҳудудларда 25-28 м/с гача кучайиши мумкин. Ҳарорат кечаси 12-17 даража илиқ, кундузи 28-33 даража иссиқ бўлади.\nТошкент, Самарқанд, Жиззах ва Сирдарё вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 10-15 даража илиқ, кундузи 25-30 даража иссиқ бўлади.\nҚашқадарё ва Сурхондарё вилояти. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 14-19 даража илиқ, кундузи 30-35 даража иссиқ бўлади.\nАндижон, Наманган ва Фарғона вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 10-15 даража илиқ, кундузи 25-30 даража иссиқ бўлади.\nРеспубликанинг тоғли ҳудудлари. Ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 5-10 даража, кундузи 17-22 даража илиқ бўлади.


19.01.2020 11:44 0 2871\nТошкентда ҳайдовчи ЙПХнинг икки инспекторини уриб кетди. Аввал бир ходимни туртиб юбориб, қочиб кетган ҳайдовчи Д.Ш. кейинчалик яна бир инспекторни машинаси билан уриб юборган. Бу ҳақда Ўзбекистон Республикаси ИИВ ЙҲХББ Ахборот хизмати хабар бериб ўтди.\nВоқеа Тошкент шаҳар М.Улуғбек туманида содир этилган. Жорий йилнинг 18 январь куни соат 11:25 ларда, ТХАЙ — Дўрмон кўчаси чорраҳасида, 1993 йилда туғилган Сурхондарё вилояти Термиз туманида рўйхатда турувчи ҳайдовчи, ҳеч қаерда ишламайдиган Д.Ш. ишонч қоғози асосида «Спарк» русумли транспорт воситасини (автомобиль Тошкент вилояти Янгийўл туманида яшовчи А.Н.га тегишли) хавфсизлик камарини тақмасдан бошқариб кетаётган эди. Шу ерда хизмат олиб бораётган ЙПХБ инспектори Б.Султонов ҳайдовчига тўхташ тўғрисидаги ишорасини берган.\nҲайдовчи ходимнинг қонуний талабларига бўйсунмасдан уриб юбориб, воқеа жойидан кетиб қолиб, кейинги Зиёлилар — Т.Малик кўчалари чоррахасида уни тўхтатиш мақсадида олдига чиққан ЙПХБ инспектори Ў.Қўчқоровнинг ҳам қонуний талабларига бўйсунмасдан, автомобилнинг ўнг олди томони билан инспекторни уриб юбориб, воқеа жойидан яширинган. Натижада Ў.Қўчқоров олган тан жароҳати туфайли ИИВ Марказий госпиталига ётқизилган.\nКўрилган тезкор чоралар натижасида ҳайдовчи Д.Ш. ушланган. Ҳайдовчининг ҳужжатлари текширилганда транспорт воситасини қайд этиш гувоҳномаси (техпаспорт) бўлмаган.\nҲолат юзасидан қўшимча маълумот берамиз.\nҲуқуқ Кеча, 13:27\nМаст ҳайдовчи 2 миллион сўм пора бераётганда қўлга тушди\nЖамият 12/02, 10:58\nТошкентда ЙПХ ходимларининг формаси ўзгарди (фото)


Савдо дўконида паноҳ топган МФЙ. «Аёллар дафтари»га киритилган бадавлат хотин... — Нишондаги айрим маҳаллалардаги оғриқли ҳолатлар ҳақида - Халқ сўзи\nСавдо дўконида паноҳ топган МФЙ. «Аёллар дафтари»га киритилган бадавлат хотин... — Нишондаги айрим маҳаллалардаги оғриқли ҳолатлар ҳақида\n11:39 02 Апрель 2021 Жамият\nМаҳалла Ватан ичра кичик бир Ватан. Унинг гуллаб-яшнаши ва равнақ топишидан ҳаммамиз манфаатдормиз. Чунки ҳар биримиз, қайси касб ёки лавозимда ишлашимиздан қатъи назар қайсидир маҳалла фуқаросимиз. Маҳалланинг кўркамлиги ва ободлигига ҳисса қўшиш эса энг шарафли бурчимиздир. 24 март куни Президентимиз раислигида «Обод қишлоқ» ва «Обод маҳалла» дастурлари доирасида жорий йилда амалга ошириладиган ишлар муҳокамаси юзасидан ўтказилган видеоселектор йиғилишида белгиланган дастурлар доирасида маҳаллаларда қурилиш ва ободончилик учун етарли миқдорда маблағ ажратилаётгани, ундан самарали фойдаланишда ҳалоллик, ҳамжиҳатлик ва фидоийлик кўрсатиш зарурлиги ҳақида тўхталиб ўтилди.\nДавлатимиз томонидан маҳаллаларни ривожлантириш учун ажратилаётган маблағлар бисёр, аммо маҳаллаларни бошқараётган раҳбар кадрлар салоҳияти, маънавий дунёқараши, фидойилиги ва куюнчаклиги бугунги кун талабига мосми? Нишон тумани маҳаллалари фаолияти билан танишганимизда шу саволларга жавоб топгандай бўлдик.\n174 та огоҳлик қўнғироғи\nНа иш жойида, на маҳаллада топа олмаганим раҳбарни – Нишон тумани маҳалла ва оилани қўллаб қувватлаш бўлими бошлиғи, туман Кенгаши депутати Шоҳида Хўжақуловани бир тадбирда учратиб қолдим. Телефон қилиб, ололмаганимни айтганимда у ҳар куни ўртача 174 та телефон қўнғироғи бўлишини, ҳаммасига жавоб бериш мушкуллигини билдирди. Демак, бу қўнғироқларни аҳолининг раҳбарга мурожаатлари деб қабул қилсак ўринли бўлади Улар ҳам мен каби раҳбарни топа олмагач, телефон қилишади, худди мен каби улар ҳам боғлана олмайди. Булар балки огоҳлик қўнғироғидир. Ўзим ҳам Нишон туманидаги баъзи маҳаллаларда бўлиб, муаммоларга дуч келганимда ўша огоҳлиқ қўнғироқларини эшитгандай бўлдим. Мана улар...\nСавдо дўконида паноҳ топган маҳалла\nЎзим ўрганган муаммолардан бири – «Ёшлар диёри» маҳалла фуқаролар йиғини бино йўқлиги туфайли савдо дўконида паноҳ топганидир. Шунақасиям бўлар экан-да, деб ажабланяпсизми, ҳа мен ҳам кўриб кўзларимга ишонмадим, аммо бу инкор этиб бўлмайдиган ҳақиқат. Маҳалла раиси ўринбосари Дилафрўз Мейлиева фикрлари билан қизиқдик.\n— Савдо дўконида вақтинча ишлаб турибмиз, яқинда бошқа бинога кўчамиз,- дейди у.\n— Кўчиб ўтишга тайинли бир бино борми?\n— Маҳалла раиси бир хонали вақтинча бино қураяпти, шу битса кўчамиз.\n— Маҳаллада боғча борми?\n— Пойабзал тузатиш устахонаси бордир, лоақал?\n— Йўқ,- дея ерга қарайди раис ўринбосари.\nКутубхона ҳам, китоб дўкони ҳам қурилмаган, лекин бу китобхонлар йўқ дегани эмас. Маҳаллада китобхонлар сони маҳалла раиси, ўринбосари китоб ўқиса, мутолаа билан банд бўлса кўпаяди. Чунки улар одамларни ўзларининг изидан эргаштиради-да. шундан келиб чиқиб, раис ўринбосари Дилафрўз Мейлиевадан ҳозирги кунда қайси бадиий китоб мутолааси билан машғул экани ҳақида сўрадим.\n— Вақт қайда дейсиз китоб ўқишга, маҳаллада иш жуда кўп,- дейди у ҳатто китобхон эмаслигидан хижолат ҳам тортмай.\n— Наҳотки бирорта бадиий адабиёт намунасини ўқиб ҳам кўрмаган бўлсангиз,- дея қизиқаман бадиий савияси, тафаккури юксак бўлмаган аёлни қандай қилиб маҳалла раиси ўринбосари лавозимида ишлаб юрганига ажабланиб.\n— Энди ўқийман-да, -дейди ҳеч нарсани йўқотмаган, ҳамма нарсаси бадастир киши каби.\nАслида у китоб ўқимагани боис кўп нарсани йўқотаётганини хаёлига ҳам келтирмайди. Маҳаллага раис ўринбосари танлашда нега шу жиҳатлар эътиборга олинмаган? Ҳамширалик маълумотига эга бу раис ўринбосари савияси шундай бўлса, маҳалла ёшларини билимли, салоҳиятли ва иқтидорли бўлиши учун қандай ҳисса қўша олади? Олимларнинг тадқиқотларига кўра, камбағалликни қисқартиришнинг бош омили аҳоли ўртасида маънавиятни юксалтириш билан боғлиқ экан.\nМутолаага вақт топа олмаётган маҳалла раиси\nАйнан шу масала борасида тумандаги «Гулзор» МФЙ раиси Хайрулла Тўраев фикрлари билан қизиқдик.\n— Китоб ўқиш дейсизми?! Шу маҳалладаги юмушларнинг ўзи китоб ўқишдай гап,- дейди раис саволимдан ажабланиб. – Ахир, бош қашишга вақт йўқ.\n— Маҳалла идорасини кўрдим, жуда аҳвол оғир, поллари яқин орада бўёқ кўрмаган, тўшалган гилам эскилигидан титилиб кетибди, мебелларнинг «ичи» тушиб кетган, деворлари яқин орада охак кўрмаган, сал эътибор қаратсангиз бўлмайдими?\n— Ўша гиламни ўзим олиб келганман, ҳарна йўқдан кўра, дедим-да,- дейди раис. – Яқинда 6 та янги стул, эски компьютер беришди, мебель ҳам бериб қолса керак.\nБорларидан унумли фойдаланса бўлади-ку! Шу мебеллар таъмирланиб, чиройли кўринишга келтирилса, кўрган кўзга яхшида. Қанча ёшлар маҳалла эшигини қоқади, ичкаридаги аҳволни кўриб, «буларнинг бўлиши шу бўлса, менга қандай ёрдам беради» деб ўйламайдими? Ахир маҳалланинг ободлиги, кўркамлиги оқсоқолнинг ташаббускорлигидан, фидойилигидан далолат беради-ку! Яна энг ачинарлиси, маҳаллада ичимлик суви билан таъминланиш қониқарсиз аҳволда, табиий газ қувурлари бир вақтлар тортилганича турибди. Оқар сув йўқ. Ҳатто оддийгина пойабзал тузатиш устахонаси, кутубхона, боғча йўқлигига нима дейсиз?\nЙўлда сочилиб ётган эски қувурлар...\n«Гулзор» маҳалла фуқаролар йиғинидаги «Сардоба» кўчасида сочилиб ётган эски қувурларга кўзим тушди. Бу қувурлар 30-40 йил ер қаърида ётганлиги шундоққина кўриниб турибди. Бу қувурлар нега бу кўчага олиб келинганлиги мени қизиқтирди. «Сардоба» кўчаси -15 уйда яшовчи Полвон Жабборовдан бу ҳақда сўраганимда у тутақиб кетди.\n— Бу қувурлар жуда эски, илгари қаерлардадир ишлатилган, шуни бизга оқова сув ўтказиш учун келтириб беришди, аҳоли кучи билан бу трубалар ётқизилиши керак экан,- дейди П. Жабборов. – Бундан кўра, аҳоли ичимлик суви билан таъминланса, яхши бўларди. Сувни 45-50 минг сўмга сотиб олиб фойдаланяпмиз. Кўчамиздан ичимлик суви тармоқлари ўтган, илгари фойдаланилган қувурлар эскиргани учун тармоқдан узиб қўйилган.\nШу кўчада истиқомат қилувчи кўчабоши Маҳматмурод Йўлдошев ҳам ичимлик сувини сотиб олишаётганини айтиб ўтди.\n— Биздан сал нарироқда «Бунёдкор» кўчасида сув бор, улар ҳам шу қувурлардан фойдаланишади, лекин бизга беришмаяпти, қувурни бошидан бекитиб қўйишибди. Мустақиллик, Ғафур Ғулом, Сардоба ва Темир йўл кўчалари аҳолиси ичимлик сувидан азият чекишмоқда. Эски қувурларни ташлаб кетишди, аҳолининг ўзи шу қувурларни ётқизиши керак экан. Аҳоли бу эски қувурлардан фойдаланишни истамаяпти. Кўчаларимизда илгари ўтказилган газ қувурлар ҳам турибди, лекин газ йўқ. Газ устимиздан ўтади, сув устимиздан ўтади, биз бебаҳрамиз.\nПайвандлаш устахонасига айлантирилган маданият саройи\nДавлатимиз томонидан собиқ давлат хўжаликларининг эски бино ва иншоотлари ишбилармонларга инвестиция киритиш шарти билан берилган бўлсада, баъзи тадбиркорлар ўзига берилган бу имконият ва имтиёзлардан оқилона фойдаланишмайди. Худди шундай ҳолатни тумандаги «Нишон» МФЙ ҳудудидаги маданият саройи мисолида кузатиш мумкин. Бу иншоотни кўркам ва чиройли кўринишга келтириш, аҳолига маданий хизмат кўрсатиш тармоқлари барпо қилиш мақсадида тадбиркорга тақдим этилган.\nАммо бугун бу бинонинг аҳволини кўриб, маймунлар ҳам ҳўнг-ҳўнг йиғлаши тайин. Унинг устига бино пайвандчиларга бериб қўйилган. Ичидаги темир-терсак, эски-туски ва алламбало нарсаларни кўриб, ақлингиз шошади. Бинонинг бундай хунук ҳолатга келиб қолишига ким сабабчи? Ким бунга ўзини айбдор ҳисоблайди?\n— Менинг назаримда маҳалла раиси ва оқсоқоллар, туман раҳбарлари 10 йил давомида ҳеч бир ишга қўл урмаган тадбиркорни топиб, ундан бинони олиб қўйишса, мақсадга мувофиқ бўлар эди,-дейди оқсоқоллардан бири Маҳматмурод Зулфиқоров.- Тўғрида, эплай олмаса нима қилади, бошқа бир қўлидан иш келадиган ишбилармонга берсин-да.\nТадбиркорга ажратилган ер нега аҳолига участка қилиб бериб юборилди?\nКенжабой Алпонов — «Гулзор» МФЙ, «Насаф» кўчаси 2– уйда яшайди, тадбиркор. У туман ҳокимининг қарори билан бино ва унга туташ ерларда новвойхона, маиший хизмат, бозорча қуриш учун қонуний ажратилган ерга эгалик қила олмай турибди. Чунки унга қонуний ажратилган ердан аҳолига уй-жой қуриш учун ер участкалари ўлчаб берилган.\n— «Гулзор» МФЙ раиси Хайрулла Тўраевга учрашдим,- дейди К. Алпонов. –Раис касалхонада ётган пайтда ерни ўлчаб беришганини, бу масалада тегишли идораларга хат киритганини айтди. Ўзим ҳам архитектура, ер кадастри ва туман прокуратурасига мурожаат қилдим. Лекин масала ечимини топмаяпти. Тадбиркор сифатида ҳуқуқим поймол қилинаётганига жуда ачиняпман.\nБу масалада маҳалла раиси Хайрулла Тўраев билан суҳбатлашганимда, у оғир касал бўлиб, бир неча ой шифохонада даволанганини, шундан фойдаланиб, ерни кимдир аҳолига бериб юборганини айтди. Энди савол туғилади? Маҳалланинг эгаси борми ўзи? Маҳалладаги тадбиркор ерини кимдир (эгаси ҳали топилгани йўқ) шахсий манфаати йўлида кимларгадир бериб юборса, ҳамма қўл қовуштириб тураверадими? Бу ноқонуний хатти-ҳаракатни бартараф этишни ким зиммасига олади?\n«Аёллар дафтари»га киритилган бадавлат хотин...\nТумандаги Улуғбек маҳалла фуқаролар йиғини раиси Ҳамида опа Собирова маҳаллада тузилган кенгаш аъзоларимиз билан маслаҳатлашган ҳолда «Темир дафтар», «Аёллар дафтари», «Ёшлар дафтари» шакллантирилаётганини айтиб ўтди. Айни пайтда маҳаллада 65 нафар «Ёшлар дафтари»га кирган хотин-қизлар бўлиб, улар билан мунтазам ва доимий иш олиб борилмоқда. «Аёллар дафтари»да қайт этилган хотин-қизлардан бири – маҳалладаги Амир Темур кўчасида истиқомат қилувчи Ғазна Менглиева хонадонига бордим.\nНе кўз билан қарайки, мени бир шоҳона уйга олиб боришди. «Аёллар дафтари»га кирган Ғазна Менглиеванинг уйи шу эканига ишонгим келмасди. Аммо ҳақиқатда ана шу чиройли ва муҳташам уй «Аёллар дафтари»га кирган, ишсиз, ҳунарсиз, кам таъминланган дея эътироф этилган Ғазна Менглиевага тегишли эди. Опа билан саломлашиб, ҳовлига қадам қўяр эканмиз, чамаси 40 килограмм келадиган қўчқор сўйилаётган экан.\n— 8 та қўчқор боқяпман, биттасини сўйдик, Тошкентда ўқийдиган ўғлимнинг контрактига пул тўлашим керак,- деди Ғазна опа.\n— Турмуш ўртоғингиз қаерда ишлайди,- дея сўрайман ундан.\n— Хўжайиним – Тойир Омонов тумандаги архив ҳисобчи бўлиб ишлайди.\n— Ўзингизга тўқ оила экансиз, нега «Аёллар дафтари»га киргансиз?\n— Бир ўғлим ногирон, шунинг учун шу рўйхатга қўшишган бўлса керак,- дейди Ғазно опа. –Аслида менга «Аёллар дафтари»га киришнинг ҳеч ҳам ҳожати йўқ, ҳунармандчилик билан ҳам шуғулланаман. Агар банкдан кредит олсам, 10 нафар аёлни гилам тўқишга жалб қилишим мумкин.\nЭнди савол туғилади, бу бадавлат оила вакиласини «Аёллар дафтари»га киритишдан ким манфаат кўради? Ахир унинг бу рўйхатга киритилиши бир ночор, ишсиз ва ҳунарсиз аёлнинг ўрнини банд қилиш, ҳуқуқини поймол қилиш билан баробар эмасми? Нега бундай ҳолатлар туман маҳалла ва оилани қўллаб-қувватлаш бўлими томонидан назоратга олинмайди?\nХулоса шундан иборатки, Нишон туманида 36 та маҳалла фуқаролар йиғини (шундан 2 таси ҚФЙ) мавжуд бўлса, уларнинг 18 таси ўзининг биносига эга эмас. Маҳалла раисларининг 25 нафари олий, 10 нафари ўрта махсус, 1 нафари 10 синф маълумотига эга. Шу маълумотнинг ўзидан сезилиб турибдики, туманда маҳаллалар билан фаол иш олиб бориляпти деб бўлмайди. Ўзбекистон Республикаси Маҳалла ва оилани қўллаб-қувватлаш вазирлигининг «Обод ва хавфсиз маҳалла» тизимини жорий этиш, хотин-қизларни ижтимоий қўллаб-қувватлаш, кексалар ва фахрийлар фаолиятини мувофиқлаштириш, бандлик, ободонлаштириш, МФЙлар моддий-техника базасини мустаҳкамлаш каби вазифаларини Нишон туманида амалга ошириш учун аниқ чора-тадбирлар белгилаш вақти етмадимикан, сиз нима дейсиз?


218-II-сон 12.05.2001. Интеграл микросхемалар топологияларини ҳуқуқий муҳофаза қилиш тўғрисида\nИНТЕГРАЛ МИКРОСХЕМАЛАР ТОПОЛОГИЯЛАРИНИ ҲУҚУҚИЙ МУҲОФАЗА ҚИЛИШ ТЎҒРИСИДА\n1-модда. Интеграл микросхемалар топологияларини ҳуқуқий муҳофаза қилиш тўғрисидаги қонун ҳужжатлари\n3-модда. Интеграл микросхемалар топологияларини ҳуқуқий муҳофаза қилиш объекти ва шартлари\n6-модда. Топологиядан фойдаланишга бўлган мутлақ ҳуқуқнинг бузилиши\n8-модда.Топологияни рўйхатдан ўтказиш учун талабнома бериш\n9-модда. Топологияни рўйхатдан ўтказишга доир талабноманинг давлат экспертизаси\n10-модда. Давлат экспертизасининг хулосаси устидан шикоят қилиш\n12-модда. Топология рўйхатдан ўтказилгани тўғрисидаги маълумотларни эълон қилиш\n13-модда. Топология рўйхатдан ўтказилганлиги тўғрисидаги гувоҳнома\n14-модда. Топологиядан фойдаланишга бўлган мутлақ ҳуқуқнинг амал қилиш муддати\n15-модда. Топологияга бўлган ҳуқуқларни бошқа шахсга ўтказиш\n16-модда. Топология рўйхатдан ўтказилганлиги тўғрисидаги гувоҳноманинг бекор бўлиши\n18-модда. Топологияни бошқа давлатларда рўйхатдан ўтказиш\n19-модда. Чет эл юридик ва жисмоний шахсларининг ҳуқуқлари\n21-модда. Интеграл микросхемалар топологияларини ҳуқуқий муҳофаза қилиш тўғрисидаги қонун ҳужжатларини бузганлик учун жавобгарлик\n1.Интеллектуал мулк объектлари / Интеграл микросхема / Интеграл микросхема;\n2.Интеллектуал мулк объектлари / Интеграл микросхема / Интеграл микросхема]\nинтеграл микросхема — электрон вазифаларни бажаришга мўлжалланган тугал ёки оралиқ шаклдаги микроэлектрон буюм бўлиб, ундаги элементларнинг ҳеч бўлмаганда бири фаол ҳисобланади, буюмдаги боғланишларнинг айримлари ёки барчаси бу буюм тайёрланган жисмлар таркибида ва (ёки) сиртида узвий шакл топган бўлади;\n1.Интеллектуал мулк объектлари / Интеграл микросхема топологияси / Интеграл микросхема топологияси;\n2.Интеллектуал мулк объектлари / Интеграл микросхема топологияси / Интеграл микросхема топологияси]\nинтеграл микросхема топологияси — интеграл микросхема элементларининг ва улар ўртасидаги боғланишлар мажмуининг моддий жисмда қайд этилган фазовий-геометрик жойлашуви;\nҳуқуқ эгаси — интеграл микросхема топологиясининг муаллифи, унинг меросхўри, шунингдек интеграл микросхема топологиясидан фойдаланиш мулкий ҳуқуқларини қонунга ёки шартномага асосан олган ва уларга эга бўлган юридик ёки жисмоний шахс.\nЯратилган санасида интеграл микросхемалар ишлаб чиқувчи ёки тайёрловчиларга маълум бўлган элементлардан таркиб топган топологияга, агар бундай элементлар йиғиндиси ушбу модда иккинчи қисмининг талабларига тўла мувофиқ бўлсагина ҳуқуқий муҳофаза берилади.\nТопологияни яратишга шахсан ижодий хисса қўшмаган, бироқ муаллифга техник, ташкилий ёки моддий ёрдам кўрсатган ёхуд топологиядан фойдаланиш ҳуқуқини расмийлаштиришга кўмаклашган жисмоний шахслар муаллифлар деб эътироф этилмайди.\nҲуқуқ эгаси топологияда, шунингдек шундай топологияни ўз ичига олган буюмларда «Т» ҳарфи ёки айланадаги «Т» ҳарфи ёхуд бошқача тарзда ифодаланган «Т» ҳарфини жойлаштиради ва бу унинг Ўзбекистон Республикасида муҳофаза қилинишини кўрсатади.\nтопологиядан фойда олмаган тарзда шахсий мақсадларда, шунингдек уни баҳолаш, таҳлил килиш, тадқиқ этиш ёки ўқитиш учун фойдаланиш;\nТопологияни рўйхатдан ўтказиш учун талабнома муаллиф, иш берувчи ёки уларнинг ҳуқуқий вориси (бундан буён матнда талабнома берувчи деб юритилади) томонидан бевосита ёки ишончли вакил орқали Ўзбекистон Республикаси Давлат патент идорасига (бундан буён матнда Патент идораси деб юритилади) берилади.\nТопологияни рўйхатдан ўтказиш учун талабнома бериш, агар топологиядан фойдаланилган бўлса, ундан биринчи марта фойдаланилган санадан этиборан икки йилдан ошмаган муддатда амалга оширилиши мумкин.\nТопологияни рўйхатдан ўтказишга доир талабномани расмийлаштириш учун зарур бўладиган ҳужжатларга доир талаблар Патент идораси томонидан белгиланади.\nТопологияни рўйхатдан ўтказишга доир талабноманинг давлат экспертизаси талабнома берилган санадан эътиборан икки ойлик муддат ичида Патент идораси томонидан ўтказилади. Давлат экспертизаси натижаларига биноан топологияни рўйхатга олиш ёки уни рўйхатга олишни рад этиш тўғрисида қарор чиқарилиб, бу ҳақда талабнома берувчи хабардор қилинади.\nТалабнома берувчи Патент идорасининг сўровига биноан ёки ўз ташаббуси билан топологияни рўйхатга олиш тўғрисида қарор қабул қилингунга қадар талабнома материалларини тўлдириш, аниқлаштириш ва тузатишга ҳақлидир.\nТопологияни рўйхатдан ўтказишга доир талабноманинг давлат экспертизасини ўтказиш тартиби Патент идораси томонидан белгиланади.\nТалабнома берувчи давлат экспертизасининг хулосаси устидан қарор қабул қилинган санадан эътиборан уч ой ичида Патент идорасининг Апелляция кенгашига (бундан буён матнда Апелляция кенгаши деб юритилади) шикоят қилишга ҳақлидир.\nДавлат экспертизасининг хулосаси устидан Апелляция кенгашига шикоят қилиш тартибини Патент идораси белгилайди.\nДавлат экспертизасининг хулосаси асосида Патент идораси патент божи тўлангани тўғрисидаги ҳужжат олинган санадан эътиборан бир ой ичида топологияни Интеграл микросхемалар топологияларининг давлат реестрида рўйхатга олади. Реестрга киритиладиган маълумотлар таркиби Патент идораси томонидан белгиланади.\nТопология рўйхатдан ўтказилгани тўғрисидаги маълумотлар Патент идораси томонидан расмий ахборотномада эълон қилинади. Эълон қилинадиган маълумотлар таркиби Патент идораси томонидан белгиланади.\nГувоҳномани бериш Патент идораси томонидан топология рўйхатдан ўтказилгани тўғрисидаги маълумотлар эълон қилинган санадан эътиборан уч ой ўтгандан кейин амалга оширилади. Топология рўйхатдан ўтказилганлиги тўғрисидаги гувоҳнома шакли ҳамда унда кўрсатиладиган маълумотлар таркиби Патент идораси томонидан белгиланади.\nБошқа шахс томонидан мустақил равишда яратилган айнан бир хил топология пайдо бўлган ҳолларда, топологиядан фойдаланишга бўлган мутлақ ҳуқуқнинг амал килиш умумий муддати ўн йилдан ошиб кетиши мумкин эмас.\nТопологияга бўлган ҳуқуқларни бошқа шахсга бериш тўғрисидаги шартнома Патент идорасида рўйхатдан ўтказилиши керак.\nТопологияга бўлган ҳуқуқларни бошқа шахсга бериш тўғрисидаги шартномани рўйхатдан ўтказиш тартиби ва шартлари Патент идораси томонидан белгиланади.\nҳуқуқ эгаси томонидан Патент идорасига берилган ариза;\nТопологияни рўйхатдан ўтказиш билан боғлиқ юридик аҳамиятли ҳаракатларни содир этганлик учун патент божлари ундирилади. Патент божлари Патент идорасига тўланади.\n(17-модданинг биринчи қисми Ўзбекистон Республикасининг 2002 йил 30 августдаги 405–II-сон Қонуни таҳририда — Олий Мажлис Ахборотномаси, 2002 й., 9-сон, 165-модда)\n(17-модданинг иккинчи қисми Ўзбекистон Республикасининг 2002 йил 30 августдаги 405–II-сон Қонуни таҳририда — Олий Мажлис Ахборотномаси, 2002 й., 9-сон, 165-модда)\n(Ўзбекистон Республикаси Олий Мажлисининг Ахборотномаси, 2001 й., 5-сон, 87-модда; 2002 й.,9-сон, 165-модда; Ўзбекистон Республикаси қонун ҳужжатлари тўплами, 2011 й., 52-сон, 555-модда)


Мужтаҳид ва муҳаддислар мактаби (25-қисм) | Azon.uz - Ахборот-таҳлилий портал\nМужтаҳид ва муҳаддислар мактаби (25-қисм)\n323 17:35 07.11.2020\n“Экстремистик ғояларни инкор қилишда шаръий далиллар”\nУммат уламоларининг барчаси асрлар ва замонлар оша мазкур буюк мужтаҳид алломаларимизга эргашиб келганлар. Ҳатто буюк муҳаддисимиз имом ал-Бухорий раҳимаҳуллоҳ жуда кўп фикрларида имом Шофеийнинг қарашларини қабул қилганлар. Шунингдек, мўътабар хабарларга кўра, имоми Муслим, Термизий, ибни Можжа ва Дориқутнийлар ҳам имом Шофеийнинг фикрини олганлар. Ёки “ҳужжатул ислом” шарафига сазовор бўлган Абу Ҳомид Ғаззолий, Фахрур Розий, Иззиддин Абдус Салом каби муфассир ва муҳаддисларимизни имоми Шофеий мазҳабларида бўлганига нима дейсиз?\nҚози ибни Арабий, ибн Абдул Бирр, Қуртубий ва қози Иёзлар имоми Молик мазҳаби уламоларидан эдилар.\nЯҳё ибн Муъин, Яҳё ибн Саъид ал-Қоттан, Вақийъ ибн Жарроҳ, Мусилий, Зайлаъий ва машҳур аллома Таҳовийлар ҳанафий мазҳаби уламолари ҳисобланадилар.\nИбн Жавзий, ибн Қудома, Абдулқодир Жийлоний, ибн Таймия ва ибн Қайюмлар эса ҳанбалий мазҳабида бўлганлар. Бу каби мисолларни кўплаб келтириш мумкин.\nУшбу салафи солиҳ алломаларнинг барчалари буюк имомларимизнинг мазҳабларига эргашган, уларга мустаҳкам боғланган эдилар. Уларнинг мазмун-моҳиятини чуқур идрок қилар эдилар. Улар мазкур мазҳаб асосларига мувофиқ тарзда биз учун мустаҳкам илмий мерос қолдирдилар. Ўтган алломаларимиз бизни мазкур мазҳабларга эргашишдан, шаръий аҳкомларни улардан олишдан кайтармаганлар. Бу эса мазкур мазҳаблар айнан китоб ва суннатдан олинганлигига далилдир. Бундан ташқари мазҳабга эргашиш биз учун китоб ва суннатга тўғри ёндашиш, унинг тафсир ва изоҳларини айнан ирода қилинганидек тушуниш воситасидир. Чунки зоҳиран бир-бирига қарама-қарши бўлиб кўринган далилларни, саҳиҳлик ва заифлик даражаси ихтилофли бўлган асосларни қандай қўллаймиз? Ёки Қуръони Карим нозил бўлиб турган пайтдаги вазият ва расулуллоҳ соллаллоҳу алайҳи васалламнинг у ҳақидаги изоҳ ва кўрсатмаларини араб тили тақозосига кўра тушуниб етишни мазҳабларсиз қандай амалга оширамиз?\nХулоса ўрнида шуни айтамизки, бирор муайян мазҳабга мансуб бўлиш исломий шаҳарларда учрайди. Мусулмонлар мазкур мазҳабларни давлатлар ва миллатлараро муомала асоси қилиб белгиладилар. Улар келтирган ҳукмларга рози ва хотиржам бўлдилар. Мазҳаб уламоларининг сўзларини қабул қилдилар. Биз бу ҳолатни уламоларнинг фатво ва масалаларида кўришимиз мумкин. Айнан мазҳаблар орқали ислом умматининг ишлари тартибга келди, салоҳиятга эришди.\nАммо бунинг акси ўлароқ, уммат уламолари якдил фикр билан эътироф қилмаган мазҳабсизлик даъвогарлари фақат уммат ишини ортга тортмоқдалар. Улар мусулмон бўлган ва бўлмаган барча жамиятларни бирдек вайрон қилмоқдалар. У жамиятларда тартибсизлик, вайронкорлик ва зўравонлик каби жиноятларни ёйилишига сабаб бўлмоқдалар.\n(давоми бор) (1-2 қисм) (3 қисм) (4 қисм) (5 қисм) (6 қисм) (7 қисм) (8 қисм) (9 қисм) (10 қисм) (11 қисм) (12 қисм) (13 қисм) (14 қисм) (15 қисм) (16 қисм) (17 қисм) (18 қисм) (19 қисм) (20 қисм) (21-қисм) (22-қисм) (23-қисм) (24-қисм) (25-қисм)\nТуркияда коронавирусни 1 дақиқада йўқ қиладиган спрей ишлаб чиқилди\n467 20:00 27.01.2021\nҲадис илми: Имом саҳобаларни хабарга хилоф қилиши\n101 19:30 27.01.2021\nЙПХ ходими бошқарган “Зил” ағдарилиб кетган\n360 19:00 27.01.2021\n251 17:52 27.01.2021\n1004 16:44 27.01.2021\n190 15:44 27.01.2021


АҚШда террор қурбонлари хотирланди\n23 январ 2021, Тошкент вақти: 10:56\n2001 йил 11 сентябрида АҚШга қарши террор ҳужумлари амалга оширилганининг 10 йиллиги муносабати билан якшанба куни АҚШда хотира маросимлари бўлиб ўтди.\nТадбирда Ал-Қоида уюштирган террор ҳужумлари пайтида нобуд бўлганларнинг исм-шарифи ўқиб эшиттирилди.\nХотира маросимида АҚШ президенти Барак Обама ва собиқ президент Жорж Буш рафиқалари билан бирга иштирок этдилар.\nНю Йоркдаги Жаҳон савдо марказининг осмонўпар эгизак бинолари ва Пентагон биносига ўғирланган йўловчи самолётлар келиб урилгани, шунингдек, Оқ Уй томон парвоз қилаётган самолёт Пенсилвания штатида ерга қулагани оқибатида уч мингга яқин одам нобуд бўлган.\nУлар орасида жаҳоннинг ўнлаб мамлакати, жумладан, Ўзбекистон фуқаролари ҳам бор.\nЖон Кеннеди номидаги Санъат марказида уюштирилган хотира маросимида сўзлаган президент Обама терроризмга қарши курашни Америка тарихида енгиб ўтилган энг жиддий муаммолар сирасига киритди.\n2001 йил 11 сентябр ва ундан кейин Афғонистон ва Ироқда бошланган урушда қурбон бўлганлар хотирасига уюштириладиган маросимда қатнашадиган келажак авлодни назарда тутиб Обама қуйидагиларни айтди:\n- Улар Америка Қўшма Штатлари иродасини ҳеч нарса синдира олмаслигини биладилар. Ёш авлод биз қулдорлик ва фуқаролар урушини енгиб ўтганимизни, бепул овқат учун ишсизлар навбати ва фашизмни енгганимизни, иқтисодий ортга кетиш ва исёнларни, коммунизм ва албатта терроризмни ҳам мағлуб этганимизни эслашади. Уларга биз мукаммал эмаслигимиз, аммо бизнинг демократия мустаҳкам экани эслатилади, - деди АҚШ президенти.\nХотира маросимида сўзлаган президент Обама: "Ўша куни ҳаётдан кўз юмган қарийб уч мингга яқин бегуноҳ кишилар орасида 90 дан ортиқ мамлакатнинг юзлаб фуқаролари – эркагу аёл, ёшу қари, турли-туман ирқ ва эътиқод вакиллари бўлгани ҳамон эсимизда. Бугун биз уларнинг оилалари ва мамлакатлари билан ўтганлар хотирасини ҳурмат билан ёд этамиз”, дея баёнот берди.\nНю Йоркдаги маросимда сўзлаган шаҳар ҳокими Майкл Блумберг ўтган 10 йил мобайнида яралар тузалгани, аммо нобуд бўлганлар хотираси абадий қолажагини урғулади.\n- Ажойиб тонгги мовий осмон энг қора тунларга айланган кунга 10 йил бўлди. Ўтган даврда биз чарақлаган қуёш ва соя остида яшадик. Биз бу ерда нима бўлганини бошқа ҳеч қачон кўрмаймиз. Аммо биз ота-онасидан жудо бўлган болалар катта бўлгани, набиралар дунёга келгани, яхши ишлар қилингани ва биз севган яқинларимиз - ҳужум қурбонларининг хотира маросимларини ўтказиш анъанага айланганини кўраяпмиз, - деди Майкл Блумберг.\nНю Йоркдаги маросимдан кейин АҚШ президенти Барак Обама рафиқаси Мишел билан бирга Пентагон ҳамда Пенсилвания штатида самолёт қулаган Шанксвил шаҳрида ўтказилган хотира маросимларида ҳам иштирок этди.\nВашингтондаги маросимда террор ҳужумида нобуд бўлганларнинг мингдан ортиқ оила аъзолари ва яқинлари, шунингдек, АҚШ вице президенти Жозеф Байден, мудофаа вазири Леон Панетта ва АҚШ қўшинлари Бош штаби бошлиғи Майк Маллен иштирок этдилар.\n2001 йил 11 сентябр куни ўғирланган самолёт Пентагон биносига келиб урилгани оқибатида 59 йўловчи ва бино ичида бўлган 129 киши нобуд бўлганди.\nАҚШга қарши террор ҳужумлари амалга оширилганининг 10 йиллиги арафасида пойтахт Вашингтон ва Ню Йорк шаҳарларида хавфсизлик чоралари кучайтирилди. Бунга Ал-Қоида яна ҳужум уюштириши мумкинлиги ҳақидаги хавотир сабаб бўлди. АҚШга қарши уюштирилган ҳужумлар учун масъулиятни Ал-Қоида гуруҳи ўз зиммасига олган.


19:40 / 17.09.2017\nХатоларга йўл қўймаслик учун инглиз тилидаги 20 сўзнинг тўғри талаффузини ёдингизда сақлаб қолинг. "Лайфхакер" ҳаттоки тил эгаларининг ўзи ҳам баъзан нотўғри талаффуз қилувчи инглиз тилидаги сўзлар билан таништирди.\nТаржимаси: қисқа муддатли\nБу сўзнинг талаффузи ҳатто инглизларнинг ўзида ҳам таажжуб уйғотади. Аксарият луғатларда [ʹtrænzıənt] шаклидаги транскрипция берилган. Бироқ transient сўзи - икки бўғинли, шунинг учун у [ʹtrænʃənt] дея талаффуз қилинади.\nТаржима: мавқе, лавозим\nТўғри талаффузи [ʹstætəs] эмас, [ʹsteıtəs] бўлади.\nТаржима: муқаддима, кириш\nБу сўзни [ʹpreɪljuːd] сифатида талаффуз қилиш нотўғри. Тўғри вариант - [ʹpreljuːd].\nТаржима: валет, камердинер\nБу француз тилидан олинган сўз эмас, шунинг учун охирги бўғинни [eɪ] сифатида талаффуз қилиш мумкин эмас. Valet'нинг тўғри талаффузи - [ʹvælit].\nАгар бу сўз кимнингдир кучли томонини билдирмаса, у [fɔːt] этиб талаффуз қилинади. Агар мусиқий атамани назарда тутаётган бўлсангиз, [ʹfɔːteɪ] дея талаффуз қилинг.\nТаржимаси: хато қилиш\nУ кўпчилик ўйлагандек hair'га эмас, her'га қофиядош. Сўзнинг транскрипцияси - [ɜː].\nЛуғатларда gala сўзини [ʹgaːlə] сифатида ўқиш кераклиги таъкидланади. Бироқ у [geɪlɑ] дея талаффуз қилинади.\nТаржимаси: тўғри келувчи\nУрғу иккинчи эмас, биринчи бўғинга тушиши керак: [ʹæplɪkəbl].\nКўпчилик бу сўзни [ʹsfiːrɪkl] дея талаффуз қилади, бироқ аслида [ʹsferɪkl] дейиш керак.\nТаржимаси: кичрайтириш, кичрайтирмоқ\nОтда урғу биринчи бўғинга тушади: [ʹdiːkriːs], феълда эса - иккинчисига: [diːʹkriːs].\nСўз анъанага кўра, [ʹkærəmel] дея талаффуз қилинади. Бироқ шу билан бирга ўртағарб минтақаси вариантидаги талаффуз ҳам хато эмас - [ʹkaːmel].\nMauve сўзини [məʊv] эмас, [mɔːv] дея талаффуз қилиш тўғри.\nСўзнинг тўғри транскрипцияси қуйидагича: [reɪʹʒiːm].\nТаржимаси: рицарлар турнири\nXIII асрда бу сўз just: [dʒʌst] дея талаффуз қилинган.\nТаржимаси: ҳам.., ҳам...\n[ʹaɪðə] сифатида талаффуз қилишга ўрганиб қолганмисиз? Тўғри талаффуз эса - [ʹiːðə].\nБугун кўпроқ [ʹkwɑːsɪ] деб талаффуз қилинади, бироқ [ʹkweɪsɪ] деса тўғрироқ.\nТаржимаси: узоқ умр кўрувчи\nҲозирги [ˌlɔːŋʹlɪvd] талаффузидан фарқли ўлароқ, long-lived XX асрга қадар [ˌlɔːŋʹlaɪvd] дейилган.\nТаржимаси: молиявий инспектор, назоратчи\nБу лавозим номи [kənʹtrəʊlə] дея талаффуз қилинади.\nБу Грециянинг шоурмага ўхшаш таоми. Шунинг учун ҳам у юнонча талаффуз қилинади - [ʹjiːrɔ].\nБу инглизча сўз [ʹvɪtəlz] дея талаффуз қилинади.\nхато сўзлар талаффуз\nБанк ходими мижознинг ҳисобига адашиб 174 миллион доллар ўтказди